Xabier Soubelet - Liburuak\nXabier Soubeleten obra 16 liburuz osaturik dago, sei olerki bilduma, bi kronika liburu, musikal komedia bat, arte liburu bat , hiru eleberri euskaraz eta beste hiru frantsesez eleberri, azken horiek euskarazkoen frantses adaptazioak dira.\n2022. urtean 3 liburu argira:\n- OI ENE UGARTE ! olerki liburua ( Xubiltz)\n- BETI ASTELEHENA Olerki liburua( MAIATZ)\n- LES ECLATS DE LA NAISSANCE ( Xubiltz) Roman/ Eleberria frantsesez\nGure Bazterrak- 40 urte margotzen Gure Bazterrak- 40 urte margotzen\nL' assaut des condors. Eleberria L' assaut des condors. Eleberria\nIZ source de vie. Eleberria IZ source de vie. Eleberria\nTxoria badator txoria badoa GERNIKA 81. Eleberria Txoria badator txoria badoa GERNIKA 81. Eleberria\nOrain arte argitaraturiko liburuak:\nOroitzirriak: (Maiatz 2006).Prosa. Bizitako kronikan liburua, berrogeita bat ixtorioz kontatuak, denak neronek biziak.\nBizil eta oldar: (Hiria 2008). Olerkiak. Bi partez osaturiko liburua. lehen parteko olerkiak existenzilistak dira, bigarrenekoak poema ikonoklastak dira\nIzotzetik izanera. (Elkar 2008).Eleberri linguistikoa da, prekondairan kokatua eta euskararen jatorriaren bila doana. Xubikltzek, Euskararen iturburuaz zientziak inoiz aurkitu ez duena poetikaren bidez nahiko luke goraipatu eta teoria linguistika berri bat plazaratuz. Hotsez eta onomatopeiez osaturiko hizkuntza agertzen da, batez ere IZ( Ura), biziteko beharrezko den ur isurtsuaren soinuari indar berezi bat emanez. Frogatzat euskarak bere baitan dituen bizia eta izana aipatzen duten hitz gehienak, IZ fonemaz osaturikoak: IZAN. BIZI. IZOR. IZEN. GIZA.GIZON. IZAR. IZUR. IZOTZ. IZERDI. NAIZ.HAIZ. ZAIZTE......ETA Holaxe bete daitekeen euskal aditz osoa; Bere funtsezko liburu handia. Liburuaren bigarren partean ALIZIA hizkuntza berria asmatzen du, euskararen parekoa, hauxe erakusteko fonema baten hipotesia baten oinarritua, aditza eta funtsezko hizkuntza guziak sor daitezkeela.\nIza ote iza? (Maiatz 2011). Oteizaren idazteko manera eta bere filosofia eredutzat harturik, hala nola Izotzetik izanera eleberrian aipaturiko IZa sortzailea, liburu honetan dagerten olerkiak mailukada bat bezala dazalte. Bigarren partean Etorkinen egoera aipatzen da, IZak heriozten dituen hainbeste etorkingaiak.\nEleberri hau frantsesez idatzita dago eta Izotzetik izanera eleberriaren frantses adaptazioa da, neronek itzulia. 2020 ean argitaratua web orri honetan soilik. Irakurgai Prosa sekzioan.\nOroitzirriak II ( Maiatz 2012) Prosa, "Oroitzirriak" liburuaren bigarren partea, beste 41 ixtoriekin.\nElektroxok ( Maiatz, urriak 2015), Alde batetik, kreazioa eta eboluzionismoa parez pare ezartzen duen olerki liburua;Bestetik, desoreka orekatuaz idatziriko olerkiak. " Aintzin solasa" irakur dezakezu hemen azpian. "Slam" sesio bat laster antolatuta izanen da Kalostrape ostatuan.\nAurkezpenak: Iruñan urriaren 29an\nDurangon abenduaren 6an, Ahotsenean goizeko 11etan\nSortzearen eztandak", eleberri teologikoa ( Elkar, martxoaren 2016. Sarako idazleen biltzarrerako)\nAzken bolada honetan, alderantziz ibiltzea grina handiena bilakatu zait. Bizia den itsaso zabalean bizkar igeriz aintzinera joatea, ikusgabeko etorkizunerako aurrerantzako igerian. « Sortzearen eztandak» liburu honetan, balizko lehenbiziko gizon-emazteak izan ziren Adan eta Eba holako bide lehor bezain harritsuan sartu ditut, jakin gosez beterik. Aintzineko pertsonaiekin batean, bidez bide eta leizez leize ibili izan dira, Homo Sapiens, Homo Habilis eta Homo Erectus lagunak eskutik harturik, ximinoak aurkitu arte, Richard Darwin expedizioaren gidari izanez. Alderantzizko bidaia horretan, aroz aro, zientziak egiaztatu duen Big- Banga izango dute helburu. Gizakiak, erlijioak asmatu zituenean, heriotzaren ondoko misterioari erantzun bat eman nahi izan zion, eta horrekin batean, naturalki, bere jatorriaren misterioa begi aintzinera etorri zitzaion. Hortik sinesmenak.\nOrain hilabete batzuk, Elekroxok olerki liburua atera izan nuelarik, teologian sartu izan nintzen, kreazionismoa eta eboluzionismoa parez pare ezarririk eta umorezko probokazione baten medioz, biei irriño bat eginez. Olerki horietan, Darwin eta Jainkoa mokoka zagerten, bakoitxak bere morroi buru makurtuekin, ximinoak eta fedegabeak lehenarenak, aingeruak, Noe eta fededunak bigarrenarenak. Itxurazko guduka bortitz horren erdian kokaturik, bi aldetara begira nengoen, olerkiak eman dezakeen askatasuna gogoan atxikiz.\nPoliki- poliki, zientziaren deskubrimenduek erlijioak zalantzan ezarri dituzte eta elizak egoerari egokitzean izan du beharrezko etsipena, Big-Bangak Adan eta Ebari gaina hartu dielako. Nahiz hori hala izan, eta sinesmen zaharrak ezin direlako bat-batean eta behingoz ezabatu eta ukatu, aterabide paktatu bat agertu izan da, eztanda izugarria dibinoa bihurtzea.\nTohra eta Bibliaren itun zaharren Edeneko ipuina idatzi zenean, hau da, orai bospasei mila urte inguru, orduko gizartea islatu zutela nabari da, orduko bizimodua, nahi gabe, ohitura eta guzi, hebraitarren populua baino lehen besterik ez balego bezala, Homo Sapiens, Homo Habilis eta Homo Erectus ahantzirik edo, hobekiago esanda, ez ezaguturik. Zer zekiten orduan zer zen Big Banga eta eboluzioaren teoria ? Biblia gaur idatzi izan balitz erabat desberdina izango litzateke edo ez litzateke izanen....\nDenboran zehar ibiltzea ikasgarria delako, atzerako alderantzizko bidaia bat martxan ipini dut, beraz, aroz aro bizi izan diren kide ohiak elkarturik eta, esan bezala, denboraren nozioa erabat galdurik eta zientziak egiaztatu duen Big- Bang-erantzako abia harturik, giza eta munduaren jatorria aurkitu arte. Eleberrian zehar, beste pertsonaia berezi batzuk badagerte ere, hala nola ihauterietako Hiruburuak, lehena, oraia eta geroa sinbolizatzen dutenak, Bibliaren eta Tohararen idazleak eta itzultzaileak, Rael sinesmen bereziaren elohimdarrak eta beste hainbeste, Erek, Habil eta Sap, denak Adan eta Eba eta Richard Darwinen ondoan.\nMunduan sinesmen mota ugari badago eta batzuk ditut hemen aipagai, hala nola kristautasuna, judaismoa, islama, Darwinen eboluzionismoa eta fede gutxiengoetan, elohimdarren Raelarena. Batzuk nahiko ezagunak badira, besteak gutxi edo batere. Elohimdarrena hain hurbiletik bibliarekin lotua baita, mereximendu berezi bat merexi zuela pentsatu dut, beste garrantzirik eman gabe.\nFedez edo fedegabetasunez grinatuak daudenek barka diezadatela, haiek sines itsukerietan erortzea ez baita ene errua. Agian bakoitxaren hezikuntzarena daiteke. Nere bizi emotiboak izan dituen gorabeherek, zalantzarik gabe, elizatik urrundu egin naute. Horrengatik eliza dut hemen jomuga, noski, ez fedea.\nAgian Francisco, François edo Pantxoa Aita Sainduaren ez ohiko jokabideek, katolikoei ikuspegi berriak irekiko dizkie, baina maiz gertatzen den bezala, arkaitz sendoak higigaitzak dira, lurrikara bat ez bada gertatzen bederen. Hauxe arriskurik gabe ez baita, mendiaren aurka altxatzen den lurrikarak mugitzen ahal dituen arkaitz sendoak bere gainean eror litezkeelako eta hitz berri itxaropentsuak bat- batean isilarazi, Dallas hor baitugu lekuko.\n2015 urte honetan, Auschwitz heriotz kanpamenduaren askapenaren hirurogoita hamargarren urtemuga izanez, juduek bizi izan zuten genozidioa gogoan izan nahi nuke, halako larrikeririk berriro inoiz gerta ez dadin. Halere, horrek ez digu gogotik kendu behar, hainbeste basakeri jasan ondotik, Israelek palestinarrei jasarazten dien desmasi neurgaitza.\nBiak onargaitzak ! Onargaitzak ere denboraren zehar erlijioaren izenean izan diren gehiegikeri guztiak, izan daitezen alde batekoak edo bestekoak, atzokoak ala gaurkoak.\nJainkoa benetan izan balitz, berak egindako gizakiei halako basakeriak egiteko baimena emango ote lieke ? Liburu honetan agertzen diren pertsonaiei otoi galdegin...\nElektroxok, (maiatz 2015)\nOlerki liburuaren prosaz idatziriko segida da eta kreazionismoa eta eboluzionismoa parez pare ezartzen ditu.\nAtzeraldeko alderantziko bidai batean Adan eta Eba, Richard Darwin eta bere ximinoak, Erek, Habil eta Sap gizon prehistorikoak, Hiruburuak, ihauterietako hiru buru dituzten pertsonaiak, iragana, oraia eta geroa sinbolizatzen dutenak elkarrekin Big- Bang eraino doaz.\nBibliaren itun zaharraren eta Judaismoaren Tohraren interpretazio bat dager, sinesmen zaharrak aurkaritzez betez.\nHorren ondoan, Rael sinesmen bereziaren teoria azaltzen da, hau da, gizakiak Elohimdarren planeta aurreratuan asmaturiko izakiak direla eta lurrerat haienganik ekarriak. Horren mistifikazioak fede katolikoa eta judaismoa sortuko ditu.\nBibliaren eta Tohraren idazleak eta izango diren itzultzaileak ere agertzen dira, Auschwitz kanpamenduaren 70. urtemugarekin batean.\nHori guziak Tel Avivera, Baionara, Donibane Lohizunera, Clermont-Ferrandera, Atenas eta Erromara eramaten gaitu.\nDenboraren nozioa galduan dabilen liburu fantastiko bat da.\n- Bizil, ( Xubiltz 2017)gazte denboretako olerki existenzialistak ( Begiraleak argitaratzeko asmoa duena)\nLiburu horiek irakurri nahi badituzu, Maiatz argitaletxearen bidez eskura ditzakezu. Maiatzen atera ez direnak, web orri honetan dagerren e.maila erabiliz, nerekin har\n- Gure herria komedia,(Xubiltz 2017) Euskal herriko kondairaz mintzo dena ( Begiraleak elkarteak argitaratu beharra)\n- Gure bazterrak, marargolaritza liburua\n-L' assaut des condors( Xubiltz 2020), Txoria badator, txoria badoaren frantses adaptazioa\nIdaztekoak edo hasiak\nOroitzirriak-en itzulpena frantseserat( asmoa)\nDelitua, eleberria( idazten). Gazte denboretako eleberria berrikusten eta idazten( nahiko baztertua). (Gaia: Emotibidadea delitua den herri batera, bahitu duten artista sensiblea daramate.)\nDatozen lerroetan irakurriko dituzun olerkiak bitxiak iduritzen bazaizkizu, hobe! Hauxe izan baita ene xedea, zure muinak nolazpait eztandan ezartzea eta euskararen bitartez konbentzionalismotik urrun ibiltzea, batzutan montgolfierrez hegaldakan, besteetan Noeren zurezko arkaren gainean bogan, erreportailari gisa, edo noizean behin Darwinen ximinoen zuhaitzetik zintzilka, homo erectusetik urrunduz, homo sapiensera hurbilduz, edo hobe, desapiensera.\nFedeak eta fedegaizkeriak dakarzketen aurkaritzak aipaturik, desoreka orekatuarenganik ainitz ikasten da eta beste hainbeste, desorekaren maisuek, maisuak, dakarzkiguten desorden antolatuenganik. Gauzen baretasunetik sortzen den desorekak oreka bare berri bat sortzen du eta hauxe aldatzeko, berriz desoreka baitager, desoreka orekaren aita bilakatuz.*Hori izan liteke balizko Jainkoaren antzeko kreazioaren pareko ekintza.\nDesorekak mota askokoak izan daitezke, baina gaur argira ekarriko ditudanek ene olerkietan funtsa eta forma dazalte. Gaur egun, tsunami baten suntsindarrez asolaturiko kreazionismoa zientziaren enbataz gogorki jota dago, eta Darwinen eskutik, eboluzionismoa aurrera doa, bere eskas eta ulergaitzezko pundu ugariekin. Big-Bang ala Jainkoa ? Eboluzionismoa ala kreazionismoa? Biak desorekatik sortuak dira eta lehenak bigarrena interpretazio berrietara darama, ebidentzia zientifikoak ezin direlako ukatu, ez gertakizunei begira, ezta denborak argira uzten dituenari begira ere.\nEmeki-emeki aldaketa ttikiz eta aintzinamenduz datorkiguna,besteentzat kaltegarria, ezkerrekoa eta fede gaberikoa ; Bat-batean sorturikoa, aurkakoentzat, ipuina eta gezurra, emeki- emeki hurbiltzen ari zaiena, bibliak derakutsan kreazioa sinismenera adaptatuz.\nIduriz, aro intelektual berriek, fededunen arteko fundamentalismorik gabekoak, egoera berri batzuk aipatzen dituzte, hala nola kreazioa ez liteke 6 egunez egina izan, baizik eta egunak aro luzeak izan daitezkeela, (ez ote dira halaxe eboluzionismoari hurbiltzen?) edo kreazioa ez dela hain zaharra ,4800 urte batzuentzat, gutti gehiago besteentzat ( amerikarrak direla somatzen da)...\nEne idurikoz , guk euskaldunok azken hauxe zozokeri bat izan daitekeela badakigu, hortxe baititugu gure leizeek begi bistan uzten digutena lekuko.\nPuzzle baten antzera, pieza guziak lurreko apalean daude, desoreka betean, azkenean, oreka handiena sortuko duten desordenean.\nMundua eta izadia zehastasun beteta daude, zoom batek erakuts ditzakeenak eta horiek, bat bestearen ondoan ezarririk, izadia edo mundua osa dezakete. Hau da, izadia , abstraktu zoomatu batenganik datorrela baiezta daiteke, izadia artista paregabekoa delako, handiena ! Horra beraz abstraktutik agertzen den errealitatea, abstraktuak sortzen duen izadi erreala, nahiz eta berez ulergaitza izan.\nHauxe baita desoreka orekaturantz daraman bidea, emeki, arlo guzietan dena ulergai sor dezakeena. Eta munduaren kreazioa honetatik baletor eta ez alderantziz? Zergaitik hain errez onartu mendia kreatua izan dela eta ez ttikitik handira garamatzan puzzle izugarria? (Euskarak duen aditzak hau guzia ulertzera garamatzake).\nLiburu honetan dagerzten olerkiak, nahasiak agertuko zaizkizu, puzzlearen piezak oraino lurrean egongo balira bezala. Alde batetik kreazionismoa eta bere lagunak, Noe eta Jainkoa, aipatzen dituztenak, beste batzuk Darwin eta eboluzionismoaren aldekoak azalduko zaizkizu eta haien artean, desoreka berriaren maisuek sortarazten dituztenak, hauxe da, espresionismo abstraktua goraipatzen dutenak. Denen arteko derrigorrezko koropilo nahasia osatzen duten argazkilariek edo margolariek, sasi jainko kreatzaile berriak bezala dazalkigute. Ez jainkoak izateagatik noski, baina bai izadiak bere baitan daukan abstraktutik funtsa kreatzeagatik.\nLiburuan zehar, horiek, Darwinen lagunak agertuko zaizkizue, eboluzionismoarenak, batere ez Jainkoarenak, agian irekienak, aroz aro durbilkigun kreazio luze baten aldekoak.\nJoxe Antonio Artzeren lehen esana oinarritzat harturik eta beste hiruak erantsirik , lau lerro horietan labur daiteke olerki guzien funtsa:\nGizona mundu ttiki bat da ta mundua gizon handia\nesnatzea sortze txikia eta sortzea esnatze luzea\nEguna bizi txiki bat da ta bizia egun handia\nGaua heriotz txikia da ta heriotza gau luzea,\nEspresio desorekatu abstraktutik, oreka erreal desorekatura pasatu gara eta elementu ttiki/handi horiek osoaren egile bihurtzen direla, argi dirudi.\nKreazioa ez ote da izan, azken finean, artistikoa?\nHauxe daiteke agian Jainkoaren existentzia suntsi dezakeen kreazio mota, eboluzio artistiko batera eramaten gaituena, abstraktu iputs bati beste antzekoa lotzen zaiona, eta bestea eta berriz beste bat, emeki emeki zooma ttikituz, handitik ttikira pasatuz, begian zerbait ulerkorra, figuratiboa, agertu arte. Bibliak Jainkoa artista bat ez dela darakuskigu, denetan ondorio moralak sortzen dituelako, ordena baizik ez duelako ematen, gaztigua, mehatsua, mendekua, ikuspegi itxia bezain karratua dazalelako, abstraktuaren sormenak erakartzen duen alderantzizko zehatza.\nHau saltsa! Saltsa interesgarria, noski ! Baina, aintzinerat jarrai dezagun, batez ere liburuaren titulua aipatuz. Gorago nien bezala, liburu honen titulua asmatzea agian zailena izan zait eta ”Elektroxok » tinkatu arte, bidean, liburugai honek beste titulu guzi horiek izan dituela aitortu nahi nuke :\n« Zoom »,"Gora Darwin armatua", "Espresionismo abstraktua " , “Darwin Jainko”, "Dibinoki errutsuak", “Erru geniala”, “Koropiloa”, “Konformismoari desoreka!”, “Nülak barrura”, “Lo espresiboa”, “Gora espresio abstraktua !”, “Sei egunez dopaturik”, « Zer ez bada hauxe » ,“Delirioak”, “Elukubrazioak”, “Saltinbankiaren laidoa”, eta azkenean « Elektroxok » .\nHalere , finalera iritsi diren bi hitzak hauek izan dira: “Zoom” eta “Elektroxok”. Azken hau finalaren irabazle, Elektroxoka garunen Big-Banga izan daitekelako, garunak bizian, ttikitik handira abiatzen direlako eta gizarteak behar duen ximista deskarga bere baitan dakarrelako.\nAitatxi begiluzea hedoietan dago, bakardadea aukeratu duen balizko aitona ikusgabea, gizabereak salba zitezen Noe iloba hordi xamarra , omen, hautatu zuena. Honek, ustegabean eta aginduari baietz itsua emanez, bere arkan lehen desoreka orekatua antolatu zuen.\nBide argitsutik sorturiko ulergaitzari ohore! Ulergaitza izan daitekeen sentsazio abtsrakto-errealari agur t'erdi! Kreazioaren asma galantenari, bi musu! Big bang fisiko eta intelektualari besarkada! Ximinoei gogoa, Darwini agurra eta De Kooning, Mitchel, Shneider eta Rothko eta beste artista abstraktoei ene esku zarta beroena, kreazioa, zoom desoreka orekatu abstraktu batetik sortu dutelako.\n“Elektroxoka” titulua duen liburu hau « Ote iza?» ene olerki liburuaren segida izan daitekeela nioke, bai formetan, baita apurtzeko gogoan ere.\nExpresionismo literarioa “Bizil eta Oldar” ene lehen olerki liburuan hasi zitzaidan, bere azken olerkian “Tobera” izenekoan. Hauxe, ondoko bi liburuen aita izan dela esan dezaket, hausturaren ildotik joateko gogoa eman didana eta nere barne sakonaren oinatzak agerian utzi, uzten eta utziko dituena.\nKreazioa den ipuinari erantzun ikonoklasta eman nahi izanez, olerki batzuk idazten hasi nintzen eta berehala hartu zuten norabidea desbariazioetan zairatela ohartu nintzen, sortze supremoa adierazteko beste modu hoberik ez nuelako aurkitzen eta manera naturalez, nahasmena barnetik isurtzen hasi zitzaidan. Desoreka funtsa bihurtzen denean, desoreka orekatu bete-betean gaude eta itsaso horren uhainetan arinki surfa egiten, batere uhain barnera erortzeko beldurrik gabe. Aparraren gaineko bitsan lerratzen ari nintzen bitartean, galdera batzuk gogora etorri zitzaizkidan, kresalaren hitzak olerki bilakatuz.\nLehen uhainaren gainean, galdera sinple hau dirdiretan agertu zitzaidan : Frogaturik dagoen Big-Bang-ak ez ote du Jainkoaren kreazioa deuseztatzen? Eta uhaina ozenki lehertu zen, hasarre bezala. Ondoko olatuaren lasterrak bigarren galderera ereman ninduen : Giza, ximinotik datorkeela baieztatzen dezakeen Darwinen teoriak ez ote du Adan eta Ebarena ere deuseztatzen ere? Eta plasta bigarren uhaina lehertu, kolera gorrian. Itsasaldia emeki igotzen ari zitzaidan anartean, hausgai zegoen hirugarrena ene baitan entzun nuen :\n- Non ostias zegoen Jainkoa kreazioa baino lehen? Agian denbora luze iragan zuen kreatzailea, bera, kreatzen ? Eta laster laugarren larria, bustia :\n-Informatika programa zailena baino zailago den gizakumea eta inguruan duen mundua, kosmosa eta izadia, beti izkuturik eta gorderik egon den ezezagun famatuenak sei egunez kreatu ote zukeen ?\nGaldera guzi horiei erantzun fedegaitza dagokieken arren, bitxia da, adibidez, eguzkia eta lurraren arteko tartea hain zehatza izatea, gaineko izpiritu batek ez balu halaxe erabaki ? Menturari eta zoriari esker gizabizia posible izatea izan daiteke ? Gizasemeetan agian bai baina kosmosean? Big-Bang-en lehertzearen ondorioak bere leku zehatzean koka ote ditzake guk bizitzeko behar ditugun planeten leku apropoposak, gu eta agian beste batzuk, zehaztasunetik perfekzioraino doazen toki eta tarte justuak ? Pentsa zer erredurak sor daitezkeen, jadanik, zortzi mila metroko mendi gailur batera igotzean edo hain baliotsua dugun ura, borboretan leku garaietan ezartzen denean? Hamar kilometroko zehastasunen afera baita, eta agian, munduan garai horretako gailurrik ez izatearen arrazoina, horixe da.\nNahiz eta zer erantzun ez dakidan, ikonoklasta izan nahi dut, beste batzuek, nahiz eta ebidentzia begi antzinean egon, adaptaturiko fededun izaten dute jarraituko . Hauxe baita ene esan zaharra, iturburutik askazira isurtzen zaidana, ilaunetik ohiturara nere baitan datorkidana eta zuri, irakurle, olerki horien bidez doakizuna.\nUmorea erabili izan nahi dut agerturiko irudietan, nahiz eta batzuentzat, agian, laidoa izan. Ez dut uste hala denik eta ager daitezkeen ikonoklasta ttanttak ez dira fundamentalismoz hartu behar, galdera huts batzuk baizik ez baitira.\nDarwin, kalexnikov bat eskutan, bere adarretan dabilen bitartean, Jainkoa lainoetan daira, ximinolariaren tiragailuaren begi miran eta De Kooning eta Mitchell margolari abstraktuek, isipuaren indarrez, desoreka dantolate, Noe zurruperoak bere barkuan abereen putiklub handia kudeatzen duen anartean, Jainkoak gizakienganik izkutatzen segitu nahi du, bere mehatsu eta mendeku nagusi. Mari, Oteiza eta hirurok horren lekuko gaude, argazkiak ateratzen, erreportailari gisa, Vatikanotik etorritako piguino tropa bat, bakean uzteko suplikatzen ari zaigun bitartean.\nBaina hemen halakorik ez daiteke, ikonoklastaren funtsa forman ere dagerrelako, idazteko maneran, konbentzionalismoak hautsi nahi dituen hizkeran. Literatura tinkoak dituen formetatik urrunduz eta ohiturak sortu duen ilaunari hurbilduz, banatorkizue, apezgai balizko kutsutik ihes egin nahiz.\nArlo guzietan, desoreka orekatua, ustegabeko desordena baino, funtsa handiagoa dakarrela erakutsi nahi nuke. Ene ustez, Ikonoklasta trebea izateko, konbentzionalismotik pasatu behar baita, margo abstraktoak egin baino lehen, inpresionismotik edo errealismotik iragan behar den bezala, edo musikan, rokero on bat izateko, oinarri klasikoak ezagutu behar diren antzera. Horrek, ikasitakoa hausteko askatasuna ematen dio bat bederari, gehienetan kalitateko emaitza lortuz eta kaos antolatua erdietsiz, azken finean kaosa jatorria baita, zehaztasun handituriko irudiz egina.\nEtika, morala, ohitura eta itxura ez dira eneak edo hobekiago esanda, ez nuke nahi nereak izatea, bat bederak izan duen heziketak gogoari pentsatzeko moldea eraiki diezaiokelako, eta nahiz eta hausduraren ildotik jakingosez ibili nahi, maiz, adierazteko moduak heziketaren eraginez osaturik diraukete, eta niri gauza bera gertatzen dakidakela aitortzen dut, ikasitakoak eragin handikoak baizaizkigu , agian, hausteko modua klasikoa izatearaino. Halere….\nBetiko axularkerietan eroriz, gustora aitortuko nizuke, zure irakurketan batzutan ulertzen ez dituzun esanak aurkitzen badituzu, ez arbuiatzeko, eta gogoan hartzeko, niri ere, nahiz eta idazlean izan, halako zerbait gerta izan dakidakela, noiztenka behintzat, hitza eta gogoetak bibrazio eta dardaretik isurtzen zaizkidalako eta sensatzioa litzateke ulermena baino garrantzitsuagoa. Beraz halakoetan, hitzei sobera ez lotu, koropiloa askatzea ez baita beti bide hoberena, emotibitateak ekarritako hitzak adimenak ez dituelako beti ulertzen, senditzen baizik. Ez baita horretarako egina.\nEta nahikoa da, poesia halaxe hartu behar delako, kontzentrazio sakonez emandako tinta pintzelada espresionista libreak bezala. Bost axola ulertzea edo ez! Sendimendu eta emozioaren urratsez aintzinatu eta, izpiritu karratua eta zurruneria utzirik, abia zaitez aurrerantz eta irakur, emeki-emeki, batere nardatu gabe eta behar baduzu, laguntza eskatu Etxetxipiko Maritxuri.\nGora ilauna! Iturritik isuritako askazia,\nAupa hausteko gogoa eta konbentzioetatik kanpoko ibilera librea!\nBiba abstrakzio espresiboa!\nHandi, desoreka orekatua!\nAltxa, eztanda psikologikoa!\n2015 e-ko udazkenean Elekroxok olerki liburua atera izan nuen. Bere gaia erabat teologikoa zen, kreazionismoa eta eboluzionismoa parez pare ezartzea eta umorezko probokazione batez, biei irriño bat egitea, bat bestearentzat aurkari amorratuak direlako. Darwin eta Jainkoa antzerki olerkitu baten pertsonaia nagusiak dira, bakoitxak bere morroi buru makurtuekin, Ximinoak eta fedegabeek lehenak, aingeruak, Noe eta fededunak bigarrenak.\nItxurezko guduka bortiz horren erdian kokaturik, bi aldetara begira nengoen, olerkiak ematen duen askatasuna gogoan.\nBatzuek pentsa zezaketen bigarren aldean kokaturik nengoela, trufa zentzu batekoa baizik ez duelako iduri, bainan ez! Nahiz eta nere heziketaz arduratu izan diren pinguinoei izen hori eman, Jainkoa beste jainko batez aldatzen dutenak, hain dogmatikoak ikusten ditut, nahiz eta gazte denboran gehiago haien aldekoa izan. Adinak gogoetara baitakar, itsasoa baretu izan da eta prosa aukerak uhainez uhain ibiltzeko ahalmena eman dit.\n"Izanetik izanera" liburua idatzi nuenean, ene azken prosa liburua izango zela esan nuen, ene baitan zegoen funtsezko gogoeta nolazpait isuri nuelako eta besterik ez zitekeela izan iduritzen zitzaidalako.\nOker nengoen! Erabat!\nLehen euskararen jatorriak nere gogoa gainerasotu zuen antzera, orai munduaren kreazioak ene pentsa gosea bazkatu egin du, agian jatorria obsesio bat bilakatu zaidalako. Lehen hizkuntzarena izan balitz, orai gizakiarena eta munduarena da, eboluzionismoa eta darwin , alde batetik, eta Jainkoa eta kreazionismoa bestetik.\nGai horri buruzko hainbeste liburu irakurriz, gaurko sinesmenaren egoera aztertu izan ahal dut, lehenekoari parekatuz, urratsez urrats izan diren aintzinamenduaetan eta onarpenetan oinarriturik.\nZientziaren deskubrimenduek erlixioak nola zalantzan ezarri dituzketen, erlixioek egoerari egokitzera nola bortxatuak izan diren,azken finean nola Big-Bangak Adan eta Ebari gaina hartu dion eta zer egin izan behar duen fedeak Biblia den oinarria berriz ere interpretazeko eta jainkoarengan dagoen sinesmena irudikapen lanetan sartzeko.\nNahiz eta fededun amorratuek esan irudikapena beti testo sakratuen aita izan dela, orain ama ere bihurtu da, erlixioak dioen bezala, gizonaren laguntzaile bilakaturik.Hori baita ere liburu honen baitan dagoen kondena, Jainkoarenganik gizonaren supremaziak sortu duen matxismoa.\nHori guzien gainetik, Edeneko ipuina idatzi zenean, hau da, orai 4000 bat urte, orduko gizartean zizelkatua dagoela, bizimodu, ohitura eta guzi, ez ohartuz hebraitarren populua ez zela batere izan munduko lehena, ez eta azalduritako Adan eta Eba, bidez bidez eta leizez leize Homo Sapiens, Homo Habilis eta Homo Erektus izan zirelako, ximinoak aurkitu arte. Alderantzizko bidai bat eginez, denboraren zehar doazten pertsonaiak, zientziak egiztatu duenaren lekuko dihurtza, aroz aro, Biga Banga bide lagun harturik.\nHorra beraz liburuaren gaia, beste planetetik etorritako Elohimdarrek gazitua.\nEne idazkietan, hizkuntzaren jatorritik, mundua eta gizadiaren iturburura joanez, sortzetik sortzera ibili izan gara, argiz argi eta iragana et oraia izan duten ilauna, irauna bihurtu arte. Lurrartzeko leihotik, geroa dagerkigu, harro, hainbat iragan eta orai sortu nahirik.\nNahiz eta idazki honek " Elkektroxok"-en olerki liburuaren antzeko keinu ikonoklastak izan, biziki sakona izatea nahi izan dut eta irri egiteko jantzia soinean badarama ere, funtsezkoa izatea nahi izan dut.\nHonetakoan ene azken liburua izanen dela ez dut esango, bai aldiz gai honetaz idatziko dudan azkena, olerkiak prosaren beharra izan duen antzera, alderantzizko bidaiak pausa luzea behar duelako.\nFedez grinatuak daudenek barka iezadatela, hala izatea ez baita ene errua.\nFrantzisko Aita Sainduaren jokabide berriak, elizak eta elizdunek izan duten maite izan ez dudan guzia aldatzea nahiko nuke, ikusberri askeak ongi etorriak direlako. Agian luzaz biziko den arkaitz sendo bezain higigaitza den elizak bide berriak har ditzan. Geroari gero.


Oztopo arkitektonikoak edo irisgarritasun baldintzak hobetzeko igogailua ipintzea edo horren ibilbidea beste kota batzuetara aldatzeko obrak egitea da.\nOH1 Obra handia egiteko lizentzia eskaera\nProiektu teknikoa (oinarrizkoa edo egikaritzekoa) paperean eta formatu digitalean, teknikari gaituak sinatua eta dagokion elkargo ofizialak onartua -zenbat administraziok egin behar duten txostena hainbeste ale ekarriko dira-. Proiektuak espresuki justifikatu beharko du irisgarritasuna bermatzeko aukeratu den irtenbidea.\nObrak eraikinaren konfigurazio horizontala* aldatuz gero, Jabeen Erkidegoaren onarpenaren agiria. *(elementu amankomunak aldatu, etxebizitzen azalerak aldatu, etab.)\nJabetza ziurtatzen duen agiria (erregistroko ohar sinplea...).\nOBRAK AMAITU ONDOREN:\nObrak eraikinaren konfigurazio horizontalean eragina izanez gero, konfigurazio berria jasotzen duen eskritura publikoa eta jabetze erregistroan egindako inskripzioaren agiria.\nEstatistika eta eraikuntza galdetegia behar bezala betzea.\nLegedi sektoriala: Ura ur agentzia, Gipuzkoako Foru Aldundiaren Ondare/Kultura, Gipuzkoako Foru Aldundiko Nekazaritza, etab.\n7/2015 Legegintzako Errege Dekretua, urriaren 30ekoa, Lurzoruari eta Hiri Zaharberritzeari buruzko Legearen testu bategina onartzen duena 2, 4, 5, 15 eta 24. art\n2/2006 Legea, ekainaren 30ekoa, lurzoruari eta hirigintzari buruzkoa. 207 eta 210. art\n317/2002 Dekretua, abenduaren 30ekoa, ondare urbanizatu eta eraikia birgaitzeko jarduketa babestuei buruzkoa\nAzkoitiko Hiri Antolaketako arauen testu bateratua 68.5.c art\nBizileku-erabilerarako eraikinetan dauden etxebizitzen irisgarritasuna sustatzeko udal ordenantza\nEskabide-orria eta agiriak baleude jasotzea, eskaneatzea eta erregistratzea.\nEskabidea aztertu eta analizatzea, eta hirigintzako araudiari ondo egokitzen zaion egiaztatzea. Beste administrazio publiko batzuek txostena nahitaez egin behar badute, haiei eskabidearen berri ematea.\nTxosten juridikoa. Administrazio Orokorreko teknikariaren ebazpen-proposamena.\nJendaurrean ikusgai jartzea 30 eguneko epean\nLizentziaren berri ematea interesdunari, udaltzaingo eta ekonomia arloei.\nAzkoitiako bizileku-erabilerarako eraikinetan dauden etxebizitzen irisgarritasuna sustatzeko Udal Ordenantzaren 7. bis artikulua eta V. kapituluan jasotakoa bete beharko da.


Baztanen udako jostaldian izena emateko epea irekita dago ekainaren 11ra arte - Baztan - Erran.eus\nBaztanen udako jostaldian izena emateko epea irekita dago ekainaren 11ra arte\nTtipi-Ttapa 2021-06-04 12:00\nAbuztuaren 2tik 27ra bitarte izanen dira udako jostaldiak.\nIzen-emateari buruzko zalantzarik izanez gero 619 16 61 38 telefonora deituz argituko dutela jakinarazi dute.\nJoan den urteko geldialdiaren ondotik, aurten, berriz ere, udako jostaldia izanen dute Baztanen. Baztango Udalak antolatuta, hiru eta 12 urte arteko neska-mutilak abuztuaren 2tik 27ra, astelehenetik ortziralera, 10:00etatik 13:00etara bilduko dira Elizondon.\nIzena eman nahi dutenek gaurtik hasita ekainaren 11ra artioko epea izanen dute honako lotura honetan edo www.dindaia.eus atarian sartuz.\nBaztanen erroldatuta daudenek aste bateko 35 euro, bi astetarako 70, hiru astetarako 105 eta lau astetarako 140 euro ordaindu beharko dituzte. Familia ugarientzat edo guraso bakarrekoentzat honakoa izanen da ordaindu beharreko zenbatekoa: 35 euro, 60, 85 edo 110, hurrenez hurren. Baztanen erroldatuta ez daudenek aste bakoitzeko 55 euro ordaindu beharko dituzte.\nLehentasuna lau aste egiten dituztenek eta Baztanen erroldatuta daudenek izanen dute. Dirua 2100 5255 10 2200035704 (La Caixa) kontuan sartu beharko da eta zalantzarik izanez gero 619 16 61 38 telefonora deituz argituko dute.\nOsasun protokoloa zorrotz beteko dutela gaineratu dute eta udalaren webgunean horri buruzko xehetasunak gehitu dituzte.


— Ez! Berantegi: jadanik hitzemana diot Eneritzi hartuko diodala.\n— Goaita! Nik hartuko dizkizut lau. Txekez pagatzen ahal dizut?\nAbendua heldu gabe hasia da urte berrirako egutegien baltsa, batak ala besteak berea saltzeko menturan, bakoitzak etxeko gela kopurua bezainbatekoa baizik ez erostekotan.\nIkastolako egutegiek, urte oroz trumilka saltzen baitira, ez dute deus partikularrik. Uste dut kasik betidanik ikusi ditudala eta beti berdintsuak, eta baliteke banalitatea izan dezaten berezitasun. Lau euroren truke, Euskal Herriko bulego eta sukalde zokoetan lekua atzemanen dute. Hor izanen dira, hor dute lekua eta erosten segituko da luzaz oraino. Azkenean, hozkailuaren ondoan, marrazki eta argazki apaingarrien artean ikusiko ez bagenitu, zerbait faltan sentituko baikenuke.\nHaur denboran, ikusten genuen etxe guzietan gisa horretako egutegi bat, Euskaldun Gazteria elkartearen urtekaria. Argazki eder batez apaindu kartoizko azala zen, erdialdean egunez egun hostokatzen zen orrixka bloke bat zuena. Urte osoan zehar, egun oroz, egunari zegokion hosto txikia kenduz biluzten zen eta momentu bat iragaten, zela zerbait ikasteko, zela denbora pasatzeko. Papertxo horretan zer zen xuxen idatzirik? Efemeridea (eguna, mareak, ilargia...) eta gero 'zerbait', izan zitekeena bertso bat, gertakari historiko baten oroitarazpena, irri istorio bat, baratzezaintza edo laborantzako aholku bat, errezeta bat: zerbait labur, ahal bazen praktikoa eta, erran dezagun, adin eta profil jakin batzuetako jendeei zuzendu edukiak, gazteagoek jostetan xahutzekoak.\nBarnealdean etxez etxe edo eliza ateetan saltzen dira eta etxe guzietan izaten da bederen ale bat, nonbait dilingo, ardura sukalde txoko batean, supazterretako kez horitu hormetan marka uzten du maiz, kartoiaren itzal negatibo gisako bat gisuz tindatu paretetan. Batzuetan, sinesmenen arabera, zotal egunak markaturik daramatzate hilabetez hilabete, ez-usteen eta ez-beharren uxatzeko, natura menderatu beharrez.\n— Hantxetan bada egun bat inguraturik. Zein da?\n— Ondoko asteartea. Txikienaren urtebetetzea.\nHor ez balira, zoritxarrez behin nehor ez balitz agertuko hauen saltzeko, zerbait faltan egonen litzateke urte osoan, eta hor genituzke urteko egun oroz kisu itzal argia eta zintzilikari hutsa bistarako traba.


“Han goitik itsasoa ikusten da” lan ederra, gaztelaniaz | Nontzeberri\nHasiera/LITERATURA/“Han goitik itsasoa ikusten da” lan ederra, gaztelaniaz\n“Han goitik itsasoa ikusten da” lan ederra, gaztelaniaz\nGino Bartaliren Toscanan girotuta idatzi zuen liburu eder bat Julen Gabiriak: Han goitik itsasoa ikusten da. Lan hori gaztelaniaz agertuko da orain, eta bihar bertan, hilak 23, egingo du bere aurkezpena, Bilboko LDR Sport liburu-dendan.\nToscana txirrindulariak Frantziako bi Tour irabazi zituen, bat 1938an, eta 1945ean bestea. Bi horien artean gerra ugari izan zen, eta ez zen ia lasterketarik egin. Toscanako Ponte a Ema irudikatzen hasi zen orduan Julen Gabiria. Gino Bartaliren egun bat imaginatu zuen herri hartan, karrerarik ez zuen egun bat, monasteriora dokumentu faltsuak eramaten zituen egun bat.\nHaren inguruko pertsonaia sorta sortu zuen gero, eta handik eleberri bat atera.\nGarai hartako kritikek hauspotu zuten lana: “Julen Gabiriak Han goitik itsasoa ikusten da nobelan, herri xehe bateko bizimodua, herritarrak, protagonista bihurtu ditu, beren eguneroko joan-etorrian. Zatika-zatika egiten du aurrera, eszenaz eszena, denboran eta espazioan salto eginez. Txirrindulari-kontuak gustuko dituenak gogoz irakurriko duen liburua da. Badu, gainera, zinemaren ukitu nabarmen bat ere, film batean bezalatsu, eszenaz eszena herri bateko giro eta bizimodu gozo eta hurbila ikustarazten baitigu. Hala ere, liburuaz gozatzeko ez dago ez txirrindulari-kontuen zale izan beharrik, ezta zinemazale sutsua izan beharrik ere. Kontaera moduak berehala harrapatzen du irakurlea. Atalez atal, pertsonaia eta historia asko ezagutzeko aukera ematen zaio, eta liburua amaitzerako Ponte a Eman oporraldi luze bat igaro balu bezala sentituko da.”\nLanak berriz ikusiko du argia baina gaztelaniaz, Desde lo alto se ve el mar (Libros de ruta) izenburupean.\nArtearen inguruko ipuinak\nIban Zalduak “Nola izan garen gauza” lan berria kaleratu du


Atzemandako positibo kopuruak gora egin du eskualdean - Urola Kostako Hitza : Urola Kostako Hitza\nOsakidetzaren arabera, atzo gauzatutako PCR probetan 21 kasu atzeman dituzte Urola Kostan: Orion sei, Azkoitian bost, Zarautzen eta Azpeitian launa eta Zestoan bi. Aipatzekoa da 100.000 biztanleko azken zazpi egunetako positiboen kopuru metatuan Zestoan, Azkoitian nahiz Orion izan den igoera. Atzo proba egin zuten herritarren %4,4k eman dute positibo Araban, Bizkaian eta Gipuzkoan.\nHamar dira azken orduetan izandako positiboak.\nUrola Kostan zenbatutako positibo kopuruak beheranzko joera izan du asteburuaz geroztik, baina Eusko Jaurlaritzaren Osasun Sailak kaleratu dituen atzoko datuen arabera, aldatu egin da norabidea. Izan ere, herenegun zazpi positibo atzeman zituzten eskualdeko herrietan, eta atzo 21. Azken orduetan Orion sei positibo, Azkoitian bost, Zarautzen eta Azpeitian launa eta Zestoan bi detektatu dituzte.\nAipatzekoa da 100.000 biztanleko azken zazpi egunetako positiboen kopuru metatuan hiru herritan izan den igoera: Zestoan, 1.278 da tasa (hamazazpi kasu azken zazpi egunetan); Azkoitian, 650,6 (azken zazpi egunetan 33 kasu); eta Orion, 610 (hamabost kasu azken zazpi egunetan). Eskualdeko gainerako herrietan 100.000 biztanleko azken astebeteko positiboen kopuru metatuak ez du 500eko langa gainditu, eta badira zazpi egunetan kasu positibo bakar bat ere atzeman ez duten herriak: Aizarnazabal, Beizama eta Errezil.\nAraban, Bizkaian eta Gipuzkoan gora egin du positiboen kopuruak: 432 kasu positibo detektatu dituzte –herenegun 285–. Dena den, egun horietan egindako PCR proba kopuruan ere bada aldea; hain zuzen, 7.373 proba gauzatu zituen Osakidetzak herenegun, eta 9.741 atzo. Hain zuzen ere, atzo egindako probetan herritarren %4,4k eman zuen positibo. Herenegun, berriz, abuztuaren 10az geroztik Araban, Bizkaian nahiz Gipuzkoan egindako PCR kopuruarekin alderatutako tasa baxuena izan zen: %3,8.\nAtzo ere Bizkaian atzeman zituzten kasu positibo gehien; guztira, 198 zenbatu zituzten. Gipuzkoan, berriz, 138 detektatu zituzten, eta Araban 83. Gainera, hiru lurralde horietatik kanpo bizi diren beste hamahiru lagunek ere eman zuten positibo PCR probetan. Atzo, 33 lagun ospitaleratu zituzten Arabako, Bizkaiko eta Gipuzkoako ospitaleetan, eta gaur egun, koronabirusa tarteko, 256 lagun daude erietxeetan. Ospitaleratuen kopurua jaitsi egin da; izan ere, herenegun 265 lagun zeuden erietxeetan. Bestalde, ZIUn herenegun baino pertsona bat gehiago dago atzotik: 56, guztira. RO indizeak gora egin du azken orduetan, 0,96ra iritsi baita –joan zen ostiralean 0,88 zen–.


Zuzenbide zibila III (Betebeharren zuzenbidea, erantzukizun zibila eta kontratuen teoria orokorra) — UPV/EHU Ikasmaterialak\nZuzenbide zibila III (Betebeharren zuzenbidea, erantzukizun zibila eta kontratuen teoria orokorra)\nZuzenbide zibila III (Betebeharren zuzenbidea, erantzukizun zibila eta kontratuen teoria orokorra) https://ikasmaterialak.ehu.eus/zuzenbidea/zuzenbide-zibila-iii https://ikasmaterialak.ehu.eus/@@site-logo/logoa.png\nUlertu betebehar-harremanak historian zehar izan duen eta gaur egun duen garrantzia partikularren arteko laguntza eta ondasun zein zerbitzuen eskualdatzea ahalbideratzen duen bide juridiko gisa. Halaber, aurreko eta ondorengo egoerek ondasunen titularitatearen gain duten irismena zehazteko gaitasuna eskuratu, betebeharra eta kontratua ondarezko Zuzenbidearen barnean eta ordenamendu pribatuaren osotasunean kokatu ahal izateko.\nMaterial didaktiko hau, Betebehar eta Kontratu Zuzenbidea landu nahi duen edonorentzat da baliagarri. Zuzenbideko ikasketak egiten ari den ikaslearengan pentsatuz sortua da, graduko irakaskuntza programari erantzuten baitio nagusiki. Edonola ere, Betebehar eta Kontratu Zuzenbideari buruzko oinarrizko ezagutza eskuratu nahi duen edonorentzat ere probetxugarri izan daiteke.\nHirugarrenean, kontratuen teoria orokorra. Atal honetan, ondarezko negozio juridikoaren teoria orokorraren oinarrizko kontzeptuak lantzen dira eta, zehatzago, adierazgarriena den ondarezko negozio juridikoaren arauak ikasten dira, kontratua, alegia.


Estatu-laguntzak: Batzordeak uholdeen berraseguru-asegurua onartu du - EU Reporter\nEstatuko laguntzak: Batzordeak onartu du Erresuma Batuko uholde berraseguru eskema\nUrtarrilaren 29, 2015\nEuropako Batzordeak EBko estatu-laguntzei buruzko arauen arabera onartu du Erresuma Batuko berraseguru-plana, uholdeekin zerikusia duten kalteengatik etxeko aseguruaren prezio merkean eskuragarritasuna bermatzea helburu duena. Planak ("Flood Re") igerileku bat sortuko du uholde arrisku elementua berraseguratzeko, uholde arrisku handia duten etxeetatik. Partzialki industria osorako zerga baten bidez finantzatuko da, eta horrek abantaila ekonomikoa eman diezaioke igerilekuari lehiakideen aurrean eta estatuaren laguntzak ekar ditzake. Hala ere, Batzordeak ondorioztatu du programa bateragarria dela EBko estatu laguntzen arauekin, aseguru-estaldura hori bestela merkatu pribatuan nahikoa eskuragarri ez egoteagatik., eta eskemak merkatuaren porrota konpontzen du lehia behar bezala desitxuratu gabe.\nMargrethe Vestager komisarioak (argazkian), lehia politikaz arduratzen denak, esan du: "Gaurko erabakiak bermatzen du uholde arrisku handien aurkako aseguru estaldura eskuragarri dutela gehien behar duten Erresuma Batuko herritarrek, uholdeek jasaten duten eskualdeetan bizi direlako. Batzordeak eta estatu kideek politika publikoen helburu garrantzitsuak lortzen lagunduko duten laguntza neurri eraginkorrak diseinatzeko lan egin dezaketenaren ilustrazio bikaina da. "\n2014ko azaroan, Erresuma Batuak Batzordeari jakinarazi zion Flood Re, irabazi asmorik gabeko uholde arriskuak berraseguratzeko igerilekua ezartzeko asmoa, aseguruek kudeatu eta finantzatuko dutena. Flood Re-k etxearen jabetzako aseguruek zenbait eremutan merkatuan huts egitea ekidin nahi dute aseguruek uholde arrisku handieneko elementuak igerilekura finkatutako prima batekin transferitzea ahalbidetuz. Eskemaren baldintzek aseguruek arriskua konposatzea ahalbidetzen dute - polizak dituztenei erreklamazioak ordainduko dizkiete ohi bezala igerilekura transferitutako uholde arriskuengatik eta, ondoren, kostuak eskematik berreskuratuko dituzte. Aldi berean, aseguru-hartzaileari, hau da, azken kontsumitzaileari prezio merkeak ziurtatzen dizkie, kontuan hartuta beren primak planean parte hartzen duten aseguratzaileentzat mugatuta daudela. Planean parte hartzea borondatezkoa da eta aseguruek arrisku horiek berraseguratzeko aukera ere mantentzen dute berraseguruaren merkatu orokorrean.\nIgerilekua Erresuma Batuko jabetza aseguruaren industriak berak finantzatuko du aseguruek emandako primen bidez, baita merkatuan parte hartzen duten aseguru konpainia guztiei kobratzen duten zergaren bidez ere, merkatu kuotaren arabera. Flood Re-k tasa honen onuradun uholdeen berraseguratzaile bakarra izango litzatekeenez, abantaila ekonomikoa eman diezaioke lehiakideei eta, beraz, estatu laguntza sor dezake EBko arauen arabera.\nBatzordeak ebaluatu zuen laguntza horiek EBko Ituneko arauekin bateragarriak izan daitezkeen, interes komuneko helburu gehiago dituzten zenbait laguntza kategoria baimentzen dituzten, betiere lehiaren distortsioak mugatuak badira. Ondorioztatu zuen eskemak uholdeen aseguruen estaldura prezio merkean eskaintzea errazten duela, bestela estaldura eskuragarri edo nahikoa ez litzatekeen lekuetan. Helburua lortzeko laguntza egokia eta proportzionala dela ikusi zuen. Gainera, erregimena baldintza berdinetan irekita dago Erresuma Batuan etxeko jabetza asegurua eskaintzen duten enpresa guztientzat. Horrek bermatuko du lehiaren distortsioak minimizatuko direla.\nAzkenean, eskema trantsizioko neurri bat da, eta 20-25 urte bitarteko epea igaro ondoren desagertuko da. Horren bidez, merkatuaren baldintzek aseguruek uholdeen aseguruak prezioaren arabera ordaindu beharko lituzkete arriskuen arabera, baina maila merkean. Uholde barruko etxeko aseguru horren arriskuen prezioak iraunkorrak izan daitezen, epe horretan Erresuma Batuko agintariek Erresuma Batuko uholde arriskuen kudeaketa hobetzeko azpiegituretan inbertitzeko konpromisoa hartu dute. Adibidez, 2015-2016 urteetan uholdeen defentsa hobetzeko programa zehatz bat aurreikusten da. Gainera, aseguru-kontratuetan uholde arriskuen kudeaketa islatzea errazteko uholde arriskuen kudeaketa islatzea errazteko uholde arriskuen txosten eredu estandar bat emango zaie aseguratzaileei erresistentziari eta erresistentziari dagokionez ezarritako neurrien eraginak.\nHorregatik, Batzordeak ondorioztatu zuen eskema EBko estatu laguntzen arauekin bat zetorrela.\nGai erlazionatuak:Europako BatzordeakezaugarriUholdeen Refull-imageestatu laguntzen arauakErresuma Batuko berraseguru-plana\nEBko urratsak Siria krisi laguntza humanitarioa\nEnergia kezken arabera batua\nFinantza iraunkorrak: Batzordeak begi onez ikusten ditu EBko iraunkortasunaren berri emateko arauak garatzeari buruzko txostenak\nBatzordeak coronavirus pandemiaren aurrean politika fiskalari erantzuteko ikuspegi eguneratua aurkeztu du


La Roche-Rigault - Wikipedia, entziklopedia askea.\n46° 58′ 10″ N, 0° 10′ 41″ E / 46.9694°N,0.1781°E / 46.9694; 0.1781Koordenatuak: 46° 58′ 10″ N, 0° 10′ 41″ E / 46.9694°N,0.1781°E / 46.9694; 0.1781\nAngliers, Ceaux-en-Loudun, Chalais, Guesnes, Loudun, Maulay eta Messemé\n280 (%50.4) 276 (%49.6)\nLa Roche-Rigault Frantziako udalerri bat da, Vienne departamenduan dagoena, Akitania Berria eskualdean. 2013an 536 biztanle zituen.\n2007an La Roche-Rigault udalerrian erroldatutako biztanleak 536 ziren. Familiak 228 ziren, horien artean 52 pertsona bakarrekoak ziren (24 bakarrik bizi ziren gizonak eta 28 bakarrik bizi ziren emakumeak), 100 seme-alabarik gabeko familiak ziren, 72 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 323 etxebizitza zeuden, 226 familiaren etxebizitza nagusia ziren, 47 bigarren erresidentzia ziren eta 50 hutsik zeuden. 315 etxeak ziren eta 7 apartamentuak ziren. 226 etxebizitza nagusietatik 193 bere jabearen bizilekua ziren, 26 alokairuan okupaturik zeuden eta 7 doan lagata zeuden; 3 etxek gela bat zuten, 14 etxek bi zituzten, 50 etxek hiru zituzten, 56 etxek lau zituzten eta 103 etxek bost zituzten. 177 etxek euren parking plaza propioa zuten azpian. 90 etxetan ibilgailu bat zegoen eta 114 etxetan bat baino gehiago zituzten.\nLa Roche-Rigault udalerriko biztanleria-piramidea 2009an .\n2007an lan egiteko adina zuten pertsonak 333 ziren, horien artean 238 aktiboak ziren eta 95 inaktiboak ziren. 238 pertsona aktiboetatik 214 lanean zeuden (129 gizon eta 85 emakume) eta 24 langabezian zeuden (7 gizon eta 17 emakume). 95 pertsona inaktiboetatik 35 erretiraturik zeuden, 36 ikasten zeuden eta 24 "bestelako inaktibo" gisa sailkaturik zeuden.\n2009an La Roche-Rigault udalerrian 231 unitate fiskal zeuden, 574 pertsonek osaturik. Pertsona bakoitzeko diru-sarrera fiskalaren mediana urteko 15.596 euro zen.\n2007an zeuden 21 komertzioetatik, 2 bestelako produktu industrialen fabrikazioko enpresak ziren, 6 eraikuntza enpresak ziren, 6 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen eta 3 zerbitzu enpresak ziren.\n2009an zeuden norbanakoentzako 7 zerbitzu publikoetatik, 1 margolaria zen, 2 zurginak, 2 iturginak, 1 eraikuntza enpresa eta 1 jatetxe.\n2000. urtean La Roche-Rigault udalerrian 40 nekazaritza-ustiategi zeuden, 2.150 hektarea erabiltzen.\nMultimedia: La Roche-Rigault\nBNF: 152785061 (data)\nOrriaren azken aldaketa: 28 otsaila 2021, 18:16.


Rugby – Euskadi, La Rochellen txapeldun – EKFB\nRugby – Euskadi, La Rochellen txapeldun\n12 martxoa, 2018 - Rugby\nEuskadik maila bikaina azaldu zuen talde unibertsitarioentzako La Rochelleko Nazioarteko Txapelketan. Emakumezkoen selekzioa txapeldun izan zen, eta gizonezkoen taldeak Zilarrezko Koparen finala galdu zuen eta bostgarren bukatu zen.\nEmakumezkoen selekzioak bertako taldeari irabazi zion finalean (14-12). Lehenik ere, La Rochelleri bi aldiz irabazi zion (35-0 eta 33-5) eta baita ere Orsay-Pariseko taldeari (34-6 eta 37-0).\nGizonezkoen taldeak, berriz, Bordeleren kontra galdu zuen finala. Euskaldunek La Rochelle eta Île de France taldeen kontra galdu zuten (37-10 eta 21-10) eta Clermont-Ferrand eta Rennes taldeei irabazi zien (37-5 eta 19-5).\nEuskadiko Federazioaren kirol zuzendaria, José Miguel Galdós, pozik agertu zen euskaldunen partidekin: “Txapelketa ona izan da bi selekzioentzako. Neskentzat esperientzi oso ona izan da, eta etxetik kanpo bertako taldearekin final bat jokatzea zer den ikasi dute. Gizonezkoen selekzioa lehiaketa honetan berpiztu da, jende beteranarekin eta eskarmentu gabekoarekin. Pozgarria izan da nola moldatu diren batzuk zazpiko errugbira, Imanol Aldanondo eta Peio Santa Cruz bezala. Galdosek ere neska beteranoen papera goraipatu zuen, besteak beste, Uribarri Barrutieta, Laura Lorenzo edo Amaiur Mayo, eta beste batzuen moldaketa zazpiko errugbiari; adibidez, Nerea García, Oihane Puertas, Ihintza Lekuona edo Nahia Goiriena.


Galtzeimer (XVII) Kaixo Irun — Eibar.ORG | Eibarko peoria\nHemen zaude: Hasiera / Blogak / Harrikadak / Galtzeimer (XVII) Kaixo Irun\nGaltzeimer (XVII) Kaixo Irun\nMikel Iturria 2008/10/19 23:44\nOstiralean eta igandean bisitatu dut aita.\nOstiral arratsaldean joan nintzen lehenengo aldiz atta ikustera Irungo zentrora. Oso tristea izan zen egongelan hainbeste jende geldirik ikusteak, baina horrelakoa inpresioak normalak dira lehenengo aldian.\nAtta ikusi nuen eserita butaka batean. Giltza erabiliz sartu ginen bere gelara. Ederra da, balkoi handia du, eguzkitsua arratsaldeko orduetan. Bi ohe ditu, baina oraingoz bakarrik dago.\nGero, igogailua hartu eta hirugarren pisura joan ginen. Han dute terraza bat, solarium moduan erabil daitekeena eguraldiak laguntzen duenean. Haize fina zegoen eta attaren bronkioak oraindik ez daude sasoi betean. Igogailua hartu eta kafetegia dagoen solairura jaitsi ginen.\nOndo ikusi nuen atta, baina ez dakit hori albiste ona den edo ez. Hau da, ez dago etxera eramateko moduan, bestela amarenak egin du. Gizajoak, baina, oso ondo daki non dagoen. Bizitzaren azken fasean zegoela esan zidan ostiralean.\nBada familian norbait, fede onez, amari esaten diona penatuta dagoela atta egoitzan ikusteagatik. Ez diot esango ezer berari, baina zer uste du gu pozez txoratzen gaudela zaharra inguru horretan ikusterakoan? Egun batzuk daramatzat attaren irudia burutik kendu ezinik. Ez da erraza.\nBukatzeko, anekdotatxo bat ostiralekoa. Sartzerakoan, andre batek eskatu zidan kentzeko gurpildun aulkiari lotzen zion gerrikoa. Kristo guztiari eskatzen zion gauza bera. Handik ordubetera-edo, askatu egin zen eta hiru laguntzaile joan ziren bera berriro lotzera. Biraoak, oihuak… eta hortzen marka langile baten besoan.\nEz da gozoa izan behar horrelako toki batean lanean aritzea.


ELAk greba orokorraren aukerari eusten dio erreformen mehatxuak dirauen bitartean — ELA Sindikatua\nELAk greba orokorraren aukerari eusten dio erreformen mehatxuak dirauen bitartean ELAk greba orokorra deitzeko aukerari eusten dio, aurrekoak indargabetuko ez dituen beste lan erreforma negoziatzen ari baitira. Une honetan, jokoan dagoena zera da: Euskal Herriko hitzarmenek lehentasuna izatea estatuko hitzarmenen gainetik. Tresna hori erabiltzen da Madrilen bizitza eta lan baldintzak prekarizatzeko, hain zuzen ere. https://www.ela.eus/eu/albisteak/elak-greba-orokorraren-aukerari-eusten-dio-erreformen-mehatxuak-dirauen-bitartean https://www.ela.eus/eu/albisteak/elak-greba-orokorraren-aukerari-eusten-dio-erreformen-mehatxuak-dirauen-bitartean/@@download/image/photo1638896858.jpeg\nLan erreforma negoziatzen ari dira Elkarrizketa Sozialerako Mahaia deitutakoan (Sanchezen Gobernuak, Espainiako sindikatuek eta CEOEk), eta, ondoren, Kongresuan bozkatu beharko da. Une horretan EAJren eta EH Bilduren botoak erabakigarriak izango dira.\nGainera, EAJk eta Bilduk pentsioen erreforma ahalbideratzeko hartutako erabakiaren ondoren, greba orokorraren aukera baztertzeak bi alderdiei presioa eta erantzukizuna kentzea dakar bereziki berehalako erreformei eta murrizketa sozialei begira. Horregatik, ELAk ez dio inolaz ere greba orokorrari uko egingo, testuinguru politiko honetan.\nELAk azpimarratu nahi du EAJrentzat eta EH Bildurentzat marra gorria izan beharko lukeela euskal hitzarmenen lehentasuna izatea Estatukoen gainetik, eta erreformaren aurkako botoa eman behar dutela, azken testuak puntu hori jasotzen ez badu. Gogoratu behar da, gainera, Kongresuak lehen fasean onartu duela erretiro aurreratuetan epe laburreko murrizketak planteatzen dituen pentsioen erreforma, eta jasangarritasun faktorea ordezkatzen duen MEI berria ezartzea. Bigarren fasean erreforma gehiago ere iragarri dira.\nAzkenik, ELAk uste du sindikatuen arteko eztabaida publikoak elikatu beharrean, presioa egiteko eta mobilizatzeko garaia dela, indarrean dauden erreformak baldintzatzeko.


Gobernantza paktu berri baten aldeko ekarpena - Euskal Herria Bai\nGobernantza paktu berri baten aldeko ekarpena\n5 martxoa 2019 6 martxoa 2019 Komunikazioa EHBAI 0 Comment\nEuskal Elkargoa 2017an sortu zen eta geroztik egindako bidea biziki inportanta da. Instituzioa sortu zelarik bere ibilmoldea finkatzen zuten bi hitzarmen adostu eta bozkatu ziren : hitzarmen fiskala eta gobernantza paktoa. Bi dokumentu horiek landu ziren Hazparneko lantaldeetan eta kontratu baten izaera dute Euskal Elkargoarentzat. Bukatuko dira 2020an eta berriz gogoetatu beharko dira heldu den mandatuari begira.\nNahiz eta Kontseilu berriak zilegitasun osoa ukanen duen Euskal Elkargoaren gobernantza defi-nitzeko, printzipio demokratiko baten ikuspegitik, aski goiz argitu beharko da hitzarmen berria, erran nahi baitu heldu diren hauteskundeak baino lehen. Hitzarmen horrek finkatzen dituelako instituzioaren mail ezberdinen osaketa arauak, zor diegu hautesleei informazio osoa biharko kontseilariak izendatu aitzin.\nBehereko proposamen hau eztabaidari ekarpen bat da. Bere oinarrizko printzipioa da Euskal Elkargoaren lurraldeen aniztasuna kondutan hartzea instituzioaren antolaketaren maila guzietan. Nahi du erantzun ere bai gaurko ahuleziei edo entzun diren arrangurei, agertu direnak lurralde poloetan eta Baterak eremandako herritar auditan.\nEkarpen honen indar nagusia da lurraldeetan oinarritua dela. Nahi dugu Euskal Elkargoaren etapa osoki lortu. Helburu horren betetzeko pentsatzen dugu lurralde eta herri guziek behar dutela heien toki osoa hartu. Garrantzitsua da ere bai ardura postuetan diren hautetsiak osoki dedikatzea hortan.\nEkarpenaren txostena hemen\n← GUREA IKURRIÑA\nEHBAI, martxoak 8ko deialdira batzen da →


Irabazle pila badaude zozketa honetan. Haietariko bat zara? Egin klik esteka honetan eta jakingo duzu!\nKontzertu miresgarri bat entzun nahi duzu, puntako artistekin eta Gasteizko Santa Maria katedralak eskaintzen duen ingurune paregabean? LABORAL Kutxari esker, eskura daukazu.\nAbian jarri dugun 8 sarreraren zozketan parte hartzea baino ez duzu eta, zortea baduzu, aurten «Kontzertuan eta Irekita» zikloan parte hartuko duten 5 artistetako bat ikusteko 2 sarrera lortuko dituzu. Sartu inprimakian, aukeratu gustukoena duzun kontzertua, eman zure datuak eta, egun batzuk barru, zozketa egiten dugunean, saridunekin harremanetan jarriko gara, eta beraien izena blog honetan idatziko dugu.\nZiklo paregabea, ingurune magiko batean\nZiurrenik gehiegitan erabiltzen da «magikoa» hitza; alabaina, «Kontzertuan eta Irekita» zikloaren agertokia halakoxea da, benetan ere. Badira urteak LABORAL Kutxak, kultura bultzatzeko ahaleginean, Santa Maria Katedrala fundazioaren eta Jazzargia kultura- eta musika-elkartearen ekimen hori babesten duela. Jazzargia elkartea musika-alorreko erreferentzia da Gasteizen, besteak beste Jazz Uhinak zikloa ere antolatzen baitu, hori ere LABORAL Kutxaren babesarekin.\nArgiaren Elizpea, nazioan nahiz nazioartean ospe itzela duen arkitektura-elementu zoragarria, musika-estilo guztietarako agertoki bihurtu nahi dute bi erakundeok, betiere punta-puntako artisten laguntzarekin.\nAukeratu zeure kontzertua\nHauexek dira aukeran dituzun kontzertuak.\nEkainak 29: MARA (fadoa)\nUztailak 6: Lucas Masciano (pop musika)\nUztailak 13: Amós Lora (flamenkoa)\nUztailak 27: Elkano Browning Cream (Soul, R&B)\nIrailak 14: Ensemble Sangineto (folka)\nInformazio gehiago nahi baduzu, kontsultatu zalantzarik gabe zikloaren programa. Kontzertu guztiak larunbatean izango dira, beti ordu berean: 20:30ean.\nEz itxaron gehiago, sartu inprimakian eta, irabazten baduzu, ez kezkatu, ohartarazi egingo zaitugu eta. Gainera, katedralean zure izena jakinaraziko dugu, kontzertuaren egunean zeure NANarekin jaso ditzazun sarrerak. Zeren zain zaude? Musikarik onena duzu zain, agertokirik zoragarrienean.\nTags: kontzertuak sarrerak zozketak


Irekia Eusko Jaurlaritza - Gobierno Vasco :: Marian Elorzak, CRPMko kideekin batera, bilera birtual batean parte hartuko du Elisa Ferreira Eskualde Politikako komisarioarekin, Brexit Adjustement Reserve (BAR) delakoari buruz hitz egiteko.\nMarian Elorzak, CRPMko kideekin batera,…\n\n2021_02_18_elorza_crpm.jpg Iturria: Irekia\n\n2021_02_18_elorza_crpm_02.jpg Iturria: Irekia\n\n2021_02_18_elorza_crpm_03.jpg Iturria: Irekia\n\n2021_02_18_elorza_crpm_04.jpg Iturria: Irekia\nKanpo Harremanetarako idazkari nagusiak, Marian Elorzak, Itsas Eskualde Periferikoen Konferentziako (CRPM) Arku Atlantikoaren Batzordeko (CAA) Lehendakaritzaren ordezkari gisa eta azken horretako beste kide batzuekin batera, bilera birtual batean parte hartu du, gaur, Elisa Ferreira Europar Batasuneko Kohesio eta Erreformen komisarioarekin, lurralde atlantikoetan Brexit-aren ondorioak eztabaidatzeko.\nElorzak CAAk "Brexit Adjustment Reserve" (BAR) delakoari buruz egiten duen balorazio positiboa helarazi dio komisarioari. Proposamenaren lurralde-ikuspegiari balioa eman dio, eta proposamenari irismen handiagoa emateko beharra defendatu du. Era berean, bere kezka adierazi dio, bai eta Atlantikoko lurraldeena ere, BAR-aren banaketa eta kudeaketa zentralizatuari buruz, bai estatu atlantikoei funtsen inguruan ematen zaien botere diskrezionalari buruz. Azpimarratu duenez, banaketa horretan ezin dira alde batera utzi lankidetzaren eta maila anitzeko gobernantzaren printzipio komunitarioak.\nBrexit-ak fatxada atlantikoan izango duen inpaktuari buruzko kezkak eta beste inguruabar batzuek eragin dute CAAk Makro-eskualde atlantiko batek izan ditzakeen onurak aztertu izana, eta egitura berri horretarantz eboluzionatzeko unea dela ondorioztatu izana.\nEusko Jaurlaritzaren ordezkariak komisarioari azaldu dionez, makroeskualde batek, alde batetik, interesa duten Erresuma Batuko lurraldeei plataforma bat eskaintzen lagun liezaieke EBko eskualdeekin lankidetzan aritzeko; eta, bestetik, eskualde atlantikoak gehiago integratzeko bultzada ematen lagun liezaieke, RIS3 edo espezializazio adimenduneko estrategietan ezarritako lehentasunetan oinarrituta, Baltikoko Makroeskualdean egiten ari den bezala. Era berean, Makro-eskualde atlantiko batek Europako balio-kate berriak sortzen lagundu lezake, adibidez, itsas energia berriztagarrien arloan.\nIdazkari nagusiak amaitzeko adierazi du beharrezkoa dela indarrak batzea eta baliabide guztiak eskualde atlantikoen eskura jartzea, hala nahi duten Erresuma Batuko eta EBko lurralde guztien arteko lankidetza-maila handiarekin jarraitzeko.\n2021_02_18_elorza_crpm.jpg 3 MB (jpg)\n2021_02_18_elorza_crpm_02.jpg 3 MB (jpg)\n2021_02_18_elorza_crpm_03.jpg 2 MB (jpg)\n2021_02_18_elorza_crpm_04.jpg 2 MB (jpg)\nEusko Jaurlaritzak kulturaren eta sorkuntzaren sektoreak modu berritzaile eta egokituan suspertzea defendatzen du Eskualdeetako Lantaldean


Herritarren ariketa, baina taldeko kutsu nabarmenagoa izango duena. 2020ko azaro-abenduetan egingo dute bigarren Euskaraldia, hizkuntza ohiturak aldatzea helburu duen egitasmoa. Aurrekoaren ildotik, ahobizi eta belarriprest rolak izango ditu ardatz, herritarrek rol bat edo beste hartu ahal izango dute, baina bada berritasun bat: ariketa taldean egiteko modua. Arigune kontzeptua da nobedadea: euskaraz eroso jarduteko espazioak dira. Entitateen barruan egon litezke -langile taldeetan, adibidez-, edo kanpoan -herritarrei begirako zerbitzuetan-. Finean, beraz, herritar norbanakoek ez ezik, entitateek ere izango dute lekua bigarren Euskaraldian.\nUrte eta erdi falta da, baina makineria martxan dago. Euskaltzaleen Topaguneak eta Eusko Jaurlaritzak antolatzen dute Euskaraldia, eta bidelagun dituzte erakundeak eta euskalgintzako eragileak -BERRIA Taldea ere bai-. Egitasmoaren beraren aurkezpen ofiziala udazkenean egingo dute, baina oinarrizko proposamena taxutu dute jada. Herriz herriko euskaltzale taldeetan aurkezten ari dira, herri batzordeak izango baitira oinarri orain ere. Mugimendua eragin du Euskaraldiak.\nIazko Euskaraldia 11 eguneko ariketa izan zen, baina bigarrena luzeagoa izango da: hamabost egun. Azaroaren 20an hasiko da, ostiralarekin, eta abenduaren 4an bukatuko. Tartean harrapatuko du, abenduaren 3a, Euskararen Nazioarteko Eguna -lehen Euskaraldia egun horretan amaitu zen-.\nTXAPAK BERRIRO ERE?\nBai. Euskaraldiaren ikur bihurtu dira ahobizi eta belarriprest txapak. Antolatzaileek azaldu dutenez, jendea gustura agertu da txapa horiekin, ariketa errazten duelakoan -euskaraz nork dakien jakiteko bidea dakarte, adibidez-.\nBakoitzaren esanahia zein den, ñabardura batzuk egingo dituzte, ordea. Gogoan izatekoa da belarriprest rolarekin gaizki-ulertuak sortu zirela iaz. Lotura bat zabaldu zen han-hemen: euskaraz hitz egiteko gai direnek ahobizi rola dutela, eta ulertu soilik egiten dutenek, belarriprest. Ez. Euskaraldiko txostenetan nabarmendu dute «portaera» dela rol baten eta bestearen arteko aldea -nahiz eta, jakina, ahobizi izateko euskaraz egiteko gai izan behar den-.\nDefinizioak egokitu egin dituzte, beraz. Hau da oinarria: ariketan parte hartzen ari diren guztiak dira belarriprest, denek gutxienez ulertu egiten baitute euskara; eta horietako batzuek, ahal den guzti-guztietan euskaraz egiteko konpromisoari heldu nahi diotenek, ahobizi rola hauta dezakete.\nBi motatako ariguneak zehaztu dituzte Euskaraldirako. Batetik, barne ariguneak: leku eta talde itxietakoak. Adibidez, enpresa bateko departamentu bat: denek ulertu behintzat egiten badute euskara, aukera dute Euskaraldian talde gisara parte hartzeko -kide bakoitzak hautatuta ahobizi edo belarriprest izan-. Bi baldintza bete behar dira barne arigune bat osatzeko: batetik, euskaraz ulertzea denek, bestetik, kide gehienak behintzat ados egotea.\nKanpora begirako arigunea da bestea. Herritarrekin erlazioa duten entitateei eragingo die: saltokiei, zerbitzu publikoei, bezeroei kasu egiteko lekuei... Herritarrei begira ari diren langileek osatuko lukete arigunea, euskara ulertu gutxienez egiten dutenek: arigune izendatutako lekuetan bermatuko dute langileek euskara ulertzen dutela, eta herritarrek euskaraz aritu ahalko dutela. Supermerkatu batean izan liteke, adibidez: kutxa batzuk arigunetzat jo, eta horietan bermatu euskara ulertzen duten langileak beti.\nAriguneak bereziki lan arloarekin daude lotuta, kontuan hartuta hiztunek denbora egiten dutela lantokietan, eta euskararen erabilerak badituela hutsuneak. Hala ere, ariguneak osatzera deituta daude askotariko eragileak: erakunde publikoak, gizarte eragileak, kirol taldeak, elkarteak...\nEuskaraldiak aurrez aurreko harremanetan eragin nahi du bereziki: erdaraz egiteko joera aldatu, eta euskaraz aritzeko ohitura hartzea. Hala ere, kontuan izatekoa da gero eta ohikoagoak direla aldi berekoak izan arren ahozkoak ez diren komunikazioak: whatsappak, Skype bidezko solasaldiak... Horregatik, proposatu dute esparru horietan ere ahobizi edo belarriprest rolak hartzea. Teknologia horietan rolen bitartez identifikatzeko tresnak zabalduko dituzte.\nIZEN EMATEA, NOIZ?\nPixkanakakoa izango da Euskaraldian parte hartzeko izen ematea. Lehen urrats gisara, herriek eman beharko dute izena: datorren astean zabalduko dute epea. Iazko ariketan 400 udalerrik baino gehiagok parte hartu zuten, Euskaraldia antolatzeko batzordeak osatuta -euskalgintzako eragileen eta instituzioen bilgune izan ziren batzordeak-. Hain justu, antolatzaileek nabarmendu dute izen ematea batzordearen onespenarekin egin behar dela, ez eragile batek bere kabuz. Bigarren urrats gisa, urrian, entitateek izena emateko epea irekiko dute.\nHerritarren txanda, azkenik, datorren urteko irailean izango da. Iaz, 225.000 herritarrek baino gehiagok eman zuten izena -euskaraz badakitenen edo ulertzen dutenen %19-. Gehiagorengana iristeko xedea dute antolatzaileek.\nRoletan desoreka nabarmena izan zen iaz: ia lautik hiru, ahobizi (%73). Hori zergatik gertatu zen, bi hipotesi izan ziren nagusi: bat, batez ere euskaltzaleek parte hartu zutela Euskaraldian; bestea, ez zela ondo ulertu belarriprest figura. Biak konpondu nahi dituzte: beste esparru batzuetara iritsi eta rolak hizkuntza portaerekin lotu.


Proiektu solidarioak | CaixaBank Payments & Consumer\nNegoziatzean, alderdi guztiek jaso behar dute onura; batez ere behar handiena dutenek.\nProiektu solidarioak kontzesionarioaren eta CaixaBank Payments & Consumer-en arteko gizarte laguntzako hitzarmenak dira. Hitzarmen horien helburua da bi aldeek gizarte erantzukizun korporatiboa garatzea, enpresa, langileak eta bezeroak zenbait gai sozialekiko kontzientziatzeko eta gizarte garapena (gure helburu nagusia) sustatuko duten ekintzak bultzatzeko.\nUrtero, CaixaBank Payments & Consumer-ek aisialdiko eta elkartasuneko esperientzia bat izateko aukera eskaintzen du. Esperientzia horretan, laguntza humanitarioko jarduera solidario esklusiboak egoten dira; jarduera horien zati bat ludikoa da, eta bestea, berriz, "la Caixa" Gizarte Ekintzaren bidez nazioarteko proiektuen inguruan sentsibilizatzeko eta trebatzeko.\nKontzesionario solidario bat izan nahi duzu?\nCaixaBank Payments & Consumer-ek zure negozioa "kontzesionario solidarioa" izatea proposatzen dizu lankidetza hitzarmen baten bidez. Hitzarmen horren arabera, ibilgailuak eta tailerreko konponketak finantzatuta, elkarrekin egingo diogu aurre erronka handi horri.\nMikrodohaintzak eginez zer proiektu solidariori lagundu nahi diozun aukeratu ahal izango duzu.\nZure bezeroek "kontzesionario solidarioa" dela ikusiko dute.\nZure kontzesionarioak dohaintza guztiak egingo ditu, eta, gero, CaixaBank Payments & Consumer-ek bere zatia sartuko du. Horrela, abantaila fiskal guztiak lortuko dituzu.\nBi aldeok egiten dugu ahalegina: zure kontzesionarioak eta CaixaBank Payments & Consumer-ek elkarlanean jardungo dute "la Caixa" Gizarte Ekintzaren bidez zure negozioaren salmentei balio erantsia emanez.\nEzagutzen dituzu gure ekintza solidarioak?\n46.000 proiektu baino gehiago urtean; 2015ean, 9,9 milioi onuradunengan izan zuen eragina zuzenean.\n13.000 boluntario baino gehiago.\n100 milioi euro metatu baino gehiago ikerketarako eta haurren arretarako.\nBat egin hagi?


Herria herritarrena ote? –\nAzken hamarkada hauetan gure hiri eta herri-inguruetan, baita errepide-lotune garrantzitsuetatik hurbil ezartzen diren saltoki handiak, parke komertzialak, edo nahi duzuen bezala izendatutako denda-gune erraldoi horiek, irekitzen ari dira etengabe. Hau dela eta, orain arte herri eta hiri barneko denda txiki edo ertainetan egiten ziren erosketa, asko eta asko, beste toki horietan egiten dira, herriko dendarientzat beren bizi guztiko ogibidea kaltegarri bihurtuz. Horrela, dendak ixtea baino beste biderik ez dute, eta ondorioz honako hau ikusten dugu atarian, “salgai”.\nHonen lehenengo irakurketak, dendari baten edo besteren porrot ekonomiko baten ikustera eramaten gaitu, baina irakurketa sakonagoa eginez, ondorioak askoz latzagoak dira eta herri eta hiri egituran, nahiz bertako bizimoduan isla kezkagarria dauka.\nIxten diren denda hauek -bertan beste zerbait irekitzen ez bada- laster zikin, zabar eta itxura txarra hartzen dute. Lehen dendako argien bidez inguruak ongi argiztatuta zeuden bazterrak , gero iluntasuna da nagusi, hau da, lehen bizitzaren seinalea zena, utzikeriaren aurpegi bihurtzen da.\nBestalde, herriaren bizitzari dagokionez, aldaketa nabariak gertatzen dira. Betidanik herritarren arteko, lagunekin edo aisialdia gozatzeko toki egokia izandakoa -ostatua ez bada- ilun eta hutsa egoten da.\nZer esanik ez, herriko denda txiki edo ertainak, auzotarrek elkar ikusteko eta solas egiteko tokian ziren, bertan inguruko berriak zabaltzeko balio izandakoa desagertzean, herriko bizitza ahultzen eta hiritarren arteko harremanak urriagoak egiten dira.\nEsandako guzti horrekin batera, beste zenbait faktore hartu behar da kontuan. Hiper horien gehienen jabetasuna talde transnazional batena edo bestena da, horrek dakarren guztiarekin. Sortzen dituzten lanpostu gehienak ezegonkorrak dira, eta denda txikietan, sufrikario nabariekin mantendutako lan egonkorrak, deuseztatzen dituzte.\nNik uste, herri gehienetan horrelako egoera nahiko ezaguna dugula eta ez diot konponbide samurrik ikusten. Gehien ezagutzen dudan lurralde hauetan -Nafarroako mendia- ez dago salbuespenik, Baztanen bertan, 38 komertzio baino gehiago itxi dira, azken hamar urte hauetan. Bada zerbait.\nIbilgailu pribatuen erabilera areagotzen dute, beraz, trafikoa, poluzioa eta arriskuak handiagoak dira. Eta abar, eta abar. Hau dela eta ikusitako ondorio kezkagarriei aurre egiteko, -aspalditik- Europako zenbait tokitan, lehenagoko eredura itzultzeko, erabakiak hartzen ari dira. Ohizko dendak berreskuratzeko eta suspertzeko, eta bide batez, “ herria herritarrentzat berreskuratzeko”. Bere herriko kaleak eta plazak herritarrentzat elkargune argi eta biziak “berriro” izan daitezen.\nLan honi bukaera emateko garrantzi handiko beste faktore bat aipatu nahi dut. Denda txiki independenteak ezabatzerakoan, saltoki handietako monopolioak suspertzen dira, honela bertako produktuek, gure baserritako barazkiek edo bertako lantegietan egindako produktuak, ez dute lekurik eta ondorioak bistan daude.\nGainera, monopolio horiek prezioak finkatzen dituzte eta askotan, horietako asko dira, Hirugarren Munduko egoera negargarriengatik eta bertako langileen esplotazioarengatik. Beraz, saltoki-gune edo hipermerkatu handiak, biztanleria oso sakabanaturik edo populazio dentsitate txikia duten lurraldeetan bakarrik justifika daitezke.\nEz dut baztertzen, turismo-eremuetan, populazio-gorabehera handiak izaten dituztenean -uda garaian- erantzun beharra. Baina Euskal Herriko Hegoaldean, hain beharrean gaude?\nNire ustez, gure hiri-inguruetako hipermerkatu eta merkatu azalera handiak, bai hiri zein metropolien barrukoak ugaritzea baimentzen duen politika “sobera esku zabala”, berraztertzea beharrezkoa da.\nBadakit berandu dela hainbeste urtez gaizki egindakoa zuzentzeko, baina gaur ikus-entzuten dugun “zurikeria” ez da onargarria, lotsagarria baizik.\nHerria herritarrena ote?, Kapitalismoa, saltoki handiak, zentro komertzialak


All In One Redirection – WordPress plugina | WordPress.org Euskara\nVsourz Digital -(e)n arabera\nladylane 2020(e)ko urriaren 28(a)\nthernic 2020(e)ko maiatzaren 29(a)\nmdzhang 2020(e)ko martxoaren 27(a)\nmorningdawn 2019(e)ko irailaren 10(a)\ntrekforall 2019(e)ko maiatzaren 1(a)\njuliepiano 2019(e)ko martxoaren 7(a)\n“All In One Redirection” software librea da. Ondoko pertsonek egin dizkiote ekarpenak plugin honi.\nAll In One Redirection 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez All In One Redirection zure hizkuntzara.


Irekia Eusko Jaurlaritza - Gobierno Vasco :: Neiker-Tecnaliak arrakastaz burutu du Euskadin behien paratuberkulosia txerto bidez kontrolatzeko proiektua\nNeiker-Tecnaliak arrakastaz burutu du…\n<img src="https://www.irekia.euskadi.eus/uploads/cover_photos/49363/original/neiker.jpg" style="max-width:100%" alt="" />\nNeiker-ek, Araba, Bizkai eta Gipuzkoako Foru Aldundietako Abeltzaintza Zerbitzuekin batera, gaixotasuna kontrolatzeko landa saiakuntza bat garatu du hamarkada luze batez\nProiektuaren helburua izan da patologia horrek erasandako abere ustiategien produktibitatea mantentzea\nNEIKER-Tecnaliak, Araba, Bizkai eta Gipuzkoako Foru Aldundietako Abeltzaintza Zerbitzuekin batera, gaixotasuna kontrolatzeko landa saiakuntza bat garatu du hamarkada luze batez. Proiektuaren helburua izan da mikobakteriosi horrek erasandako abere ustiategien produktibitatea mantentzea.\nParatuberkulosia mundu osoan barreiatu den gaitz bat da, eta espezie askori erasaten die, baina bereziki hausnarkariei. Argitaratutako hainbat ikerketa aztertu ondoren, esan daiteke esne behien ustiategien %25 eta %65 artean nozitzen dutela gaixotasuna. Datu horiek orientagarriak dira, azterketak hainbat herrialdetan egin baitira, eta irizpide desberdinak erabili baitira kalkulua egiteko. Gaixotasuna eragiten duen agentea Mycobacterium avium izeneko bakterio bat da, paratuberculosis (Map) azpiespeziea. Mikobakterioak horma konplexu bat dauka, eta horrek erresistentzia berezia ematen dio eta muturreko egoeretan bizirauteko ahalmena.\nGaixotasunaren ezaugarrietako bat da oso mantso garatzen dela. Eragindako animaliek batez ere gorotzetan kanporatzen dute bakterioa, eta, ondorioz, oso erraz barreiatzen da. Infektatzeko aukera gehien duten animaliak gazteak dira, baina lehen sintomak ez dira lehen aldiz erditu arte, hain zuzen ere, animaliak ugaltzen hasten direnean. Ondorioz, ustiategien errentagarritasuna kolokan jartzen da.\nGaur egun, behien paratuberkulosiaren kontrola bi estrategiatan oinarritzen da: infektatutako animaliak detektatzea, laborategiko tekniken bitartez, hiltegian sakrifikatzeko, eta kudeaketa hobetzea, animalia gazteak ez kutsatzeko. Hirugarren estrategia bat ere badago, hau da, txertoa. Estrategi horietako lehenengoa garestia da, analisien kostuagatik zein animali kopuru handia hil behar delako. Bigarren estrategia, bere horretan, ez da oso eraginkorra, nahiz eta oso gomendagarria den beste biekin erabiltzea, izan ere, oso-oso kontuz ibili behar da kudeaketaren jarraibideekin, oso epe luzerako emaitzak lortzeko. Azkenik, txertaketa da kostu-onura balantzerik onena lortzen duen estrategia, baina behi aziendan aplikatzen bada zaildu egiten da tuberkulosiaren diagnostikoa; gaitza desagerrarazteko kanpaina ofizialak egiten dira. Arrazoi hori tarteko, estatuan behi aziendaren paratuberkulosiaren aurkako txertoa ez dago baimenduta. Aitzitik, EAEn behien paratuberkulosiaren prebalentzia txikia izanik (erasandako ustiategiak < %0,1 dira), baina zenbait ustiategietan gaitza zabaltzeko arriskua zegoela ikusita, landa saiakuntza bat jarri zen martxan, zegozkion baimenak lortu ondoren. Urteotan 29 ustiategik parte hartu dute saiakuntzan, horietatik 21ek txertaketan oinarritutako kontrol plan bati jarraituz, eta gainerako 8ek detekzioan oinarritutako plan bati jarraituz, laborategiko tekniken bidez eta positiboak desagerraraziz.\nLortutako emaitzek berretsi dute paratuberkulosia kontrolatzeko estrategiarik onena txertoa dela. Txertoa jarri eta berehala, jada ez da agertzen sintoma klinikoak dituen animaliarik, eta bakterioa kanporatzen duten animalien kopurua errotik murrizten da; horrek ingurumen kutsadura murrizten du eta kontagiatzeko arriskua ere txikiagoa da. 2017an egin zen urteko azken laginketaren emaitzen arabera, txertoa jarritako ustiategien %86an, gorotzen analisia eginik, ez zen animalia iraizlerik detektatu. Gainera, azterketan 2012aren aurretik sartu ziren ustiategietako %66k bost urte edo gehiago daramate negatibo ematen gorotz laginei urtero egiten zaizkien analisietan. Azken horrek pentsarazten du, gaitza kontrolatzeaz gain, desagerrarazi ere egin daitekeela epealdi nolabait labur batean, eta abeltzainek onartzeko moduko kostuarekin. Edonola ere, kontrolatzeko programa hautatzeko orduan, beti hartu behar da kontuan ustiategiaren historiala eta gaixotasunaren prebalentzia, laborategiko datuetan oinarrituta, baita txertoak eragin ditzakeen muga komertzialak ere, eta, batez ere, ingurunean tuberkulosiari dagokionez dagoen egoera epidemiologikoa.\nAbeltzaintzako ustiategien errentagarritasuna marjina estuen mende dagoelarik, animalien egoera sanitarioa hobetzen inbertitzea erabaki egokia da. Laborategiko diagnostikoak edo txertaketarako jarraibide egoki batzuk ezartzeak dakarren gastua aise konpentsatzen da, bajak murrizten direlako eta animalien produktibitatea handitzen delako.\nneiker.jpg 200 KB (jpg)


Sexu-transmisiozko gaixotasun kasuek gora egin dute gazteen artean | EIBZko liburutegia\nSexu-transmisiozko gaixotasun kasuek gora egin dute gazteen artean\n2017/09/04 -n Mirentxu-kargitaratuta\nGazteberri / 2017-07-27 / 954 hitz\nSexu-transmisiozko gaixotasun (STG) kasuen erdia baino gehiago 25 urtetik beherako gazteen artean ematen direla ohartarazi dute adituek. Gainera, Estatuan STG kasuen kopurua % 25ean hazi da azken urteetan. Babes neurririk gabeko harremanak, alkohol eta droga kontsumoak eta promiskuitatea omen dira horretarako arrazoi nagusiak.\nEpidemiologoek ohartarazi dutenez, sexu-transmisiozko gaixotasun kasuak biderkatu dira estatuko gazteen artean. Horrela, azken hamar urteetan, hainbat STGen kasuek izugarrizko gorakadak izan dituzte; adibidez, gonorrearen kasuan % 153ko gorakada eta sifilisaren kasuan, % 45ekoa. Adituek azaldu dutenez, gorakadarik handienak gizon gazteen artean ematen dira eta, bereziki, gizon homosexualen artean, beharrezkoak diren prebentzio neurriak hartzen ez direlako.\nGazteen artean arriskutsuak diren sexu-jokabideak gero eta ohikoagoak direla azaldu dute adituek. Fenomeno hori azaltzeko bi dira erabiltzen diren argudioak: STG batekin kutsatzeko den arriskuaren inguruan den pertzepzioa eta droga eta alkoholaren kontsumoa. Hainbat gazterentzat STGren bat harrapatzeko arriskua ez omen da erreala. Duela zenbait urte HIESaren inguruan zen alarma, hein handi batean, desagertu da eta, ondorioz, gaixotasun horien inguruan gero eta informazio gutxiago dago. Gazte askoren ustez horrelako gaixotasunak bakarrik prostitutekin oheratuta harrapa daitezke.\nBestalde, ezaguna da alkohola eta zenbait droga kontsumituta jokabide desinhibituagoa izaten dela eta, ondorioz, sexu-harremanen kasuan, neurriak hartzeko joera gutxitu egiten da. Gainera, gazteek kontsumitu ohi dituzten hainbat substantziek (adibidez, marihuana) sexu-grina areagotzeko ere balio dute. Anfentaminen kasuan, berriz, berehalako plazerra lortzen da.\nGazteen Euskal Behatokiak urte honen hasieran argitaratu zuen txosten baten arabera, sexu-esperientziaren bat izan duten gazteen % 15 inguruk azken hamabi hilabeteetan arriskua zekarren harreman sexualen bat izan duela aitortzen zuen. Horietatik, gehienek haurdun geratzeko edo sexu-transmisiozko gaixotasunen bat hartzeko arriskua zekarren harremanen bat izan zuten. Txosten horren arabera, jokabide arriskutsuak ohikoagoak omen dira mutilen artean nesken artean baino. Horrela, sexu-esperientziaren bat izan duten mutilen % 17k arriskua dakarren harreman sexualen bat izan duela aitortzen zuen eta nesken kasuan, berriz, ehuneko hori 13,4raino jaisten da. GEBren txostenean azpimarratzen zenez, adina ere kontuan hartu beharreko aldagaia litzateke. Horrela, zenbat eta gazteago orduan eta jokabide arriskutsuagoak izateko joera handiagoa izan ohi dela azpimarratzen da.\nAdituen ustez funtsezkoa da gazteen artean sexu-hezkuntza sustatzea. Modu horretan, gazteek sexu-harreman seguruak izateko informazio eta ezagutza handiagoa izango dute. Zentzu horretan, gazteek preserbatiboa erabiltzearen garrantzia ulertu behar dutela azpimarratzen da, sexu-transmisiozko gaixotasunak ezezik, nahi ez diren haurdunaldiak ekiditeko ere balio dezaketelako.\nHIESa ez da homosexualen kontua bakarrik\nHIESaren alorrean izan diren aurrerakuntzei esker, bereziki, sendagaiei dagokionez, gaixotasun hori jada ez da heriotzaren sinonimo. Duela zenbait urte ez bezala, orain posible da gaixotasun horrekin bizirik mantentzea eta, agian horregatik, gaixotasun horrekiko zen beldurra desagertuz joan da. Euskal Autonomia Erkidego mailan gaixon horren inguruan ezagutzera eman diren azken datuen arabera, kutsatutako pertsonen kopurua berean mantendu da azken urteetan. Pasa den urtean, adibidez, 158 kasu berri antzeman ziren, aurreko urtean baino zazpi gehiago eta duela bi urte baino hiru kasu gehiago. Sarritan pentsatu izan da gaixotasun hori pertsona homosexualen arazoa besterik ez zela. Egia da, historikoki, HIESak bereziki pertsona horiengan izan duela eragina. Hala ere, azken urteetan joera berri bat azaldu da. Izan ere, gero eta gehiago dira giza immunoeskasiaren birusarekin (GIB) kutsatzen diren pertsona heterosexualak. Azken datuen arabera kasu berrien ia erdia (% 42) pertsona heterosexualei dagokie.\nBestalde, HIESak gizonen gaixotasuna izaten jarraitzen duela berresten dute azken datuek. Kutsatze berrien % 80 inguru gizonezkoena da. Hainbat kasutan, gizon horiek hainbat urtez kutsatuta izaten dira birusa dutela jakin arte.\nOsakidetzak ezagutzera eman dituen datuen arabera, pasa den urtean Euskadin izan ziren HIESa kasu berrietatik % 43,7 pertsona atzerritarrei zegozkien.\nNafarroan ere, Sare Elkarteak ohartarazi duenez, HIES kasuen gorakada eman da azken urteetan.\nSEXU-TRANSMISIOZKO GAIXOTASUN NAGUSIENAK\nKategoria Azalpen testua, Batxilergoa, D eredua, Etika eta Filosofia, Euskara, Gazteberri, Gizartea, Gorputz Hezkuntza, Natur Zientziak, Osasuna, etiketak Gaixotasunak, Gazteak by Mirentxu. Gorde lotura.


Zamudioko Udala - urriaren 18an Vodafone-k Zamudion duen egoitzan izango da “Zaintzatik prospektibara" saioa, Innobasquek antolatuta\nurriaren 18an Vodafone-k Zamudion duen egoitzan izango da “Zaintzatik prospektibara" saioa, Innobasquek antolatuta\nBihar, urriaren 18 ostiralean, Vodafone-k Zamudion dagoen Bizkaiko Zientzia eta Teknologia Parkean duen egoitzan “Zaintzatik prospektibara” izenburupean, Innobasque, Berrikuntzaren Euskal Agentziak antolatutako saio berri bat izango da. ETEek euren berrikuntzarako zaintzak eta prospektibak duten garrantzia aintzat har dezatela helburu harturik, Euskadiko hainbat eskualdetan izan dira saio horiek, joan zen irailaren 20an abiatuta.\nSaio honetara bertaratzen diren ETEei aukera emango zaie zaintza eta prospektiban jardunbide arrakastatsuak ezagutzeko: telekomunikazioen sektorean puntako konpainia den Vodafone-rena eta Addimen Bizkaia, fabrikazio gehigarriaren bidez egindako metalezko piezak diseinatu eta ekoizten dituen Derioko (Bizkaia) enpresarena, hain zuzen ere.\nBestalde, zaintzari eta prospektibari dagokionean euren egoera zein den ezagutzeko aukera izan dezaten, Zamudioko saiora bertaratutako ETEek horretarako espreski diseinatutako inkesta bat bete ahalko dute.\n“Zaintzatik prospektibara” saioa Zamudion\nUrriaren 18 ostirala, 9:00etan.\nVodafone-ren egoitza (Bizkaiko Zientzia eta Teknologia Parkea 205, 48170 Zamudio).


China Juda labea -300T / D ekoizpen lerroa -EPC proiektuaren fabrika eta fabrikatzaileak | Juda\nJuda labea -200T / D 3 produktu ...\nJuda Labea-Barne Mongolia 30 ...\nJuda labea -300T / D produkzio ...\nJuda labea - 100 tona / ...\nJuda Labea - ...\nJuda labea -300T / D ekoizpen lerroa -EPC proiektua\nProzesu teknologikoa ：\nBatcher sistema: harria eta ikatza, hurrenez hurren, harriaren eta ikatzaren gordailuaren ontzietara eramaten dira gerrikoekin; pisatzeko harria nahasketa-gerrikoan sartzen da elikaduraren bidez. Pisatutako ikatza nahasketa-gerrikoan gerriko lauaren elikaduraren bidez sartzen da.\nElikatze sistema: gerriko mistoan gordetako harria eta ikatza biltegiraino garraiatzen dira, haizagailuak maneiatzen duen biltegia zirkulatzeko, garraio-bolumena hobetu eta efizientzia eta energia aurreztea lortuz.\nSistema banatzailea: harriaren eta ikatzaren nahasketa buffer-ontzira sartzen da elikaduraren bidez eta elikadura birakorrera. Nahastea modu uniformean sartzen da labearen goiko aldera puntu anitzeko elikadura birakariaren bidez.\nKarea deskargatzeko sistema: kaltzinatutako karea harri hoztu ondoren, amaitutako karea lau aldeetako deskargatzeko makinak eta airea blokeatzeko balbularen bi atalek karea deskargatzeko gerrikoan deskargatzen dute. Jaurtitzearen kasuan, karea deskargatzeko norabidea eta kopurua egokitu daitezke jaurtiketa eta muina ateratzeko.\nHautsa kentzeko sistema: eragindako haizagailuaren ondoren, kea eta gasa dituen hautsa zikloi hauts-biltzailetik hauts-partikula handiak kentzeko; ondoren, poltsako iragazkian hauts-partikula txikiak kentzeko; ur filmaren hauspailadorean sartu ondoren, isuri-gasak ur filma denbora guztian, eta hautsezko kea busti egingo da. Hautsa hauspeatzailearen hondoan sartuko da ur emariarekin eta sedimentazio deposituan isuriko da. Prezipitazioen ondoren, ur garbia birziklatu egingo da.\nKontrol sistema elektrikoa: Siemens ordenagailuaren kontrol sistema alemana, ekoizpen lerro guztiz automatikoa, produktuen kalitatea aurreztea eta egonkorra izatea.\nAurreko: Karea Labea Ekoizteko Linea Muntatzeko\nHurrengoa: Juda Labea-Barne Mongolia 300T / D × 3 ingurumena errespetatzen duen karea labea ekoizteko lerroak\nKaltzinazio Karea Labea\nKarea Labea Gailua\nKarea Laberako gailuak\nKarea Labearen Lerroa\nKarea Labearen Fabrikatzaileak\nKarea Labearen Prozesua\nKarea Labearen Ekoizpena\nKarea Labearen Gailu Bertikala\nKarea Laberako gailu bertikalak\nCache ontzia labearen gainean\nCache sistema Hopper gorputza egitura lau t'erdiko bat da, barruko horma bafle plaka batez hornituta dago, alboko atea aldameneko bi plaka artean eratzen da eta bafle plakaren hurrengo geruzaren beheko muturra pantaila bibrazio batez hornituta dago. . Ekipoaren egitura erraza da, bufferraren eta aldi baterako biltegiratzearen funtzioa kontutan izan dezake bafle plakaren bidez, pantaila bibrazioaren behealdean erortzen den materiala uniformeagoa da, funtzioa pro ...\nBarraskilo estiloko banatzailea\n6.Likagailu horizontala Labearen gorputzaren banatzaile horizontalak egitura berezia du. Kareharria eta ikatza uniformeki nahastu ditzake, puntu finkoa labearen goialdean berotzeko eremura jaitsi eta materialaren gainazala uniformea eta leuna da, ikatz blokea berotu eta uniformeki erre dadin. Kare tona bakoitzak 15 Kg ikatz baino gehiago aurrezten ditu banatzeko beste metodo batzuekin alderatuta. Fabrikatzaileak, erregailuak eta kare labetarako bestelako osagarriak: karea labearen ekipamendu osagarri nagusia elikatzen ari zait ...\nJuda Labea-Labearen beheko sekzioa\nEkipoen errendimendu bikaina (1) Eguneko ekoizpen handia (eguneko 300 tona arte); (2) Produktuaren jarduera handia (260 ~ 320 ml arte); (3) Erre tasa baxua (% ≤10;) (4) Kaltzio oxidoaren eduki egonkorra (ehuneko CaO≥90); (5) Labean funtzionamendu eta kontrol erraza (ez da ponpaketarik, ez desbideratzerik, ez kaskarik, ez laberik, ikatzaren likidazio orekatua labean); (6) Produktuak enpresak erabili ondoren kontsumitutako karea murriztea (ehuneko 30 altzairugintzarako, desulfuratzeko eta ...\nFastigiate Karea Deskargatzeko Makina\n9. errauts-sistema Torloju-kono errautsak kentzeko printzipioa dorre itxurako orno-erretilu espiral bat da, atoian sostengatutako kaputxa duena. Erretiluaren alde bat deskarga-arraspa batez hornituta dago. Motorra eta erreduktorea albo-engranajeak gidatzen ditu erretilua biratzeko. Kono errautsak deskargatzeko makinak ardatz labearen atal guztiaren deskarga uniformearen abantaila du, eta noizean behin karea korapiloari estrusio eta birrintzeko gaitasuna du, beraz, barne diametro orokorra 4,5 m-5,3 m kareetan erabiltzen da ...\nJuda Labea-Barne Mongolia 300T / D × 3 ingurumen ...\nParametro teknikoak eta errendimendu taula Taula. Edukia Parametroak 01 （24h） Edukiera 100-150t 、 200-250t 、 300-350t 02 Eremu okupatua 3000–6000sq.m 03 Guztira Altuera 40-55M 04 Altuera Eraginkorra 28-36M 05 Kanpoko diametroa 7,5- 9M 06 Barne diametroa 3,5-6,5M 07 Tiro tenperatura 1100 ℃ -1150 ℃ 08 Tiro epea Zirkulazioa 09 Erregaia Antracita, 2-4 cm, potentzia kalorikoa 6800 kcal / kg baino handiagoa 10 ikatz kontsumoa 1 ...\nBiltegiratze sistemaren muntaia\n10. Biltegirako sistemak Karea produktu amaitutako ontzien muntaia: ontzi anitzeko igogailua, hautsik gabeko tutua, silo biribila, eskailera tolesgarria, babes-baranda, errauts hidraulikoa isurtzeko balbula 1. altzairuzko egitura: eskailera, baranda, karga hodia, segurtasun balbula, maila zabalera isurketa-balbula, hauts-biltzailea, etab. 2. hautsa biltzeko gailua: hauts-ontzia erabilera prozesuan egokitu behar da. Funtzionamendu okerra egiteak leherketa sor dezake. Deposituaren goiko aldean hauts kolektore elektrikoa dago ...\nIndustrialdea, Linyi Ekonomiaren Garapenerako Zona, Shandong probintzia, Txina\nMarketin zuzendaria: Ella + 8615866201119 Zuzendari teknikoa: Allen +8613953913090\nKaltzio hidroxidoaren ekipamendua, Kaltzio oxidoa eta kaltzio hidroxidoa, Kaltzio hidroxidoa egitea, Kaltzio oxidoaren izen komertziala, Kaltzio hidroxidoa egitea, Kaltzio Hidroxidoa Ekoizteko Linea Ekipamendua,


Animalien azpiproduktuei buruzko Europako araudi berriaren berri eman dio MARMk sektoreari | Consumer\nAnimalien azpiproduktuei buruzko Europako araudi berriaren berri eman dio MARMk sektoreari\nArau argiagoa izatea nahi da, eta benetako arriskuen araberako baldintzak ezartzea.\nGiza kontsumorako ez diren animalia-azpiproduktuei buruzko arauaren aplikazioarekin zerikusia duten sektoreak (SANDACH) Ingurumen, Landagune eta Itsas Inguruetako Ministerioak antolatutako bilera batean izan ziren aste honetan. Topaketaren helburua Europar Batasuneko (EB) Nekazaritza Ministroen Kontseiluak irailaren 7an onartutako Europar Batasuneko araudi berriaren berri ematea zen.\nErregelamendu berriaren helburua da arau argiagoa eta aplikatzeko errazagoa lortzea, benetako arriskuekiko proportzionalak diren baldintzak ezartzea, eta animalien azpiproduktuen araudiak beste lege-esparru batzuekin duen elkarreragina argitzea.\nEkitaldian izan ziren abeltzaintza-sektoreetako ordezkariak, nekazaritzako erakunde profesionalak, haragia, arraina eta arrantza-produktuak elikatu, ekoitzi eta banatzeko xehekariak, esne-industria, arrautza-sektorea, lagun egiteko animalientzako elikagaien fabrikatzaileak, Seo-Birdlife, eraldatze-instalazioak, taxidermistak eta Administrazioko hainbat sailetako SANDACH Batzorde Nazionalaren idazkaritzako ordezkariak. Erakusketaren ondoren, MARMek SANDACH Batzorde Nazionalaren Idazkaritzari arauaren aurrean duten jarrera helarazteko eskatu zien parte-hartzaileei.\nAraudi berria oraindik ez da argitaratu EBko Aldizkari Ofizialean, eta argiago eta errazago aplikatu nahi da, batez ere eraldaketa-maila jakin bat lortu duten produktu batzuei dagokienez. Halaber, animalien azpiproduktuek osasun publikoan edo animalien osasunean dituzten arrisku errealen araberako baldintzak ezarri nahi ditu. Gainera, animalien azpiproduktuen araudiak beste lege-esparru batzuekin duen elkarreragina argitu nahi du, hala nola ingurumen-araudiarekin edo elikagaien higienearekin. Hori guztia osasun publikorako eta animalien osasunerako berme maila bera galdu gabe, eta, bereziki, gizakien eta animalien elika-katearen segurtasunerako, gaur egungo araudiak bermatzen baitu.\nanimalia-azpiproduktuen erkidegoa marm informa al sector-eu norma-eu normativa-eu pretende-eu


Asteburu honetan: Patata erreak gurin eta baratxuriekin • ZUZEU\nAsteburu honetan: Patata erreak gurin eta baratxuriekin\nAsteburu honetan: Patata erreak gurin eta baratxuriekin –\nAsteburu honetan patatak, Patata erreak gurin eta baratxuriekin RZ erraz eta bikaina hain zuzen ere, aproposa bikain jaten duzula ikusi dezaten ama eta izeba bisitan datozenerako, ligatzen laguntzeko, parranda osterako ere bai… Izan gozo, gozatu eta on egin! 🙂\n10 patata handi\nXorta bat oliba olio\n2 baratxuri-buru, zuritu gabe\nEzkaia adaxka bat\nZuritu eta xerra loditan moztuko ditugu patatak, luzeran. 8 atal egingo ditugu, gutxi gora-behera patata bakoitzetik. Uretan garbituko ditugu ondoren patata guztiak, almidoia kentzeko.\nPadera bero batean olio pixar bat isuri eta su bizian salteatuko ditugu, gorritu arte (labean sartuko ditugu gero). Kanpotik ongi txigorturik eta barrutik gogor daudela ipiniko ditugu labe-erretilu batean. Gatza eman eta bi baratxuri-buru aletu eta barreiatuko ditugu haien gainetik, zuritu gabe, ezkai adaxka eta gurinarekin (dadotan moztua). Erretiluaren hondoa ukituko dute patata guztiek, garrantzitsua da hori. Elkarren gainean metatuz gero, ez dira behar bezala erreko.\n200ºko tenperaturan edukiko ditugu labean 30 bat minutuan. Koipean bustiko ditugu labealdi horren erdialdean.\nEgin direnean, labetik atera eta epeltzen utzi eta gero jango ditugu, erreki baten hornidura gisa esate baterako. Trauskil mozturiko perrexila emango dugu, nahi izanez gero, haien gainetik.\nErrekiaren gurina xurgatu eta mamitsu egon daitezen utziko ditu patatak epeltzen. Labean eduki ditugun erretiluan aurkeztu ahal izango ditugu, eta erretako baratxurien mamia ere berreskuratuko dugu, haiekin jateko.\nAsteburu honetan: Asteburu honetan: Patata erreak gurin eta baratxuriekin


Mendi zeharkaldi, aerobic eta futbolaren etnomotrizitateak - Euskonews\nMendi zeharkaldi, aerobic eta futbolaren etnomotrizitateen istorioetan parte-hartzaileen sentimenduak eta emozioak tapakirik gabe agerian azaltzen zaizkigu. Ikuspuntu subjektibo hori kontuan hartu behar dugu, pertsonen identitatea horren gainean eraikitzen baita. Aktorea eta sistemaren arteko harreman horretan, jarduleen bizipenak giza egitura bezain garrantzitsuak dira.\nAerobiceko irakasleek, ez dute futbola maite; eta zer esan Ordizia futbol taldeko entrenatzaileak aerobica, bere buruan ez baita sartzen jokalarien beroketa burutzeko dantza erabiltzerik. Batzuk eta besteak, soka berdinaren muturretan daudela dirudite. Ez da pertsonalitate arazoa soilik, desberdintasunak handiak baitira bi bizipen istorioen artean. Gizonezkoek egiten dutena ez dute emakumezkoek burutzen, eta alderantziz. Bi mundu dirudite; bi gizarte desberdinetan egindako etnomotizitateak direla esateak, ez luke inor harrituko.\nGaratzen diren emozioak oposizioan agertzen zaizkigu. Futbolean taldekide guztien aurrean kidetasun finkoa adierazi behar da zintzotasunez eta aurkako taldearen kontrako areriotasuna. Golek ekartzen duten poza eta tristezia, horren erresumina bihurtzen da. Gizonezkoen eredua, esparru sentimentala, oposizio horretan gauzatu edo gorpuztuko balitz bezala. Ez dago futbola baina garrantzitsuagoa denik: ez familia, ez lagunak, ez harreman afektiboak; partida da gazte horien zentro eta aisi mamia. Emaitza aldekoa denean bizitzen den pozak jokalariek burutu duten esfortzuaren seinaleak estaltzen dituen arren, partida galtzen denean, kolpeen minak ere areagotu egiten dira negarra azalduz.\nAerobiceko emakumeek musikaren perkusioaren danbateko errepikakorrean murgiltzen dira astegunez. Beraien egunerokoan eginiko tarte horretan, dantza pausoak eginez koreografiak burutzen saiatzen dira. Irakaslea eta kideen laguntzarekin, norberak bere eremuan marrazki batzuk baliran bezala dantza pausoak “marrazten” ditu. Astean bi edo hiru saio eginez aretoak osatzen duen mundu itxi eta isolatuan eta publiko guztietatik ihesi, koreografia egiteak eta esfortzuaren ondoriozko izerdiak ere pozten ditu, sentsazio horiek une guztietan modu berean errepikatuz. Irakaslearen agindupean, sufrimendu kexak bide uzten diete burutu berri duten ariketak beraien gorputza nola hobetuko ote duen galderei.\nMendian dabiltzan ibiltariek ere, zerikusirik ez dute aerobic jardule eta futbolariekin. Beraien bizipenak beste testuinguru batean ematen dira: mendian, natura gordintasun eta errealitate guztian agertzen den lekuan. Mendizaleak baso, bailara eta sapalda mugagabeetan barrena ibiltzen dira. Bide egokienak hartuz, kide guztien laguntzaren bidez naturan aurkitzen diren eragozpen guztiak gainditzen dituzte. Batzuetan lainoak orientazioa galtzea eragiten die eta beste batzuetan amiltzeko arriskuak pozoidun ziztada batek bezala blokeatzen ditu. Bakoitzaren oporrak izaten dira abentura bide horren une. Begi-bistan heldu daitekeen paisaiaz gozatu, sarrioek grabitatearen aurrean mantentzen duten erronka behatu, erreka edo laku batetako ur garden eta izoztuetan bainatu… gizon eta emakume diren mendizaleak naturaz estalitako bidaia horretaz gozatzen dute, guztien artean ibilbidean topatzen dutenaren aurrean erabakiak hartuz.\nBaina hiru kirol praktikek, desberdintasunen gainetik oinarrizko esanahi bat erakusten dute. Zalantzarik gabe gizarteak kirolari ematen dion zentzua da hori eta nola kirol hori gizarteak dituen ezaugarrien ispilua den. Kirol praktikek hiri, herri eta ingurune naturalak, espazio egonkor eta ez egonkorrak, dituzte gune. Gizakiok natura eta ingurunearen kontrola bilatzen dugu. Opor, lanegun eta aste bukaeratan irabazle eta sailkapenezko linealtasunean eta memoriarik gabeko ziklikotasunean egiten dira; gure bizitza lana eta aisiaren arteko banaketan sustatzen da. Jarduleak sexu banaketa ezarrita dagoen kooperazio oposiziozko harremanean edo genero aukera askeko kooperazio hutsean erlazionatzen dira. Eguneroko jarduerak generoaren araberan banatzen dira, bai lanean, baita aisian ere; lan handia dugu gizon eta emakumeen arteko botere oreka lortzeko. Eta agindutako objektuak edo norberaren aukera askekoak erabiltzen dituzte; gure kultura materiala kontsumoan oinarrituta dago, bai kirolean eta baita gizartean ere. Kirol praktikak gizartearen isla dira. Hiru kirol praktiketatik abiatuz euskal gizartearen ezaugarriak azaleratzen dira, eraiki kulturalak direla adieraziz.\nArgazkia: lululemon athletica.\nIzaera sozial hori beste ikus puntu batetik ere azaldu daiteke: kirol praktikek gizartearen ezaugarriak dituztenez, hiritarrek ere kirolean parte hartuz gizarte horren mentalitatea bereganatuko dute. Modu horretan kirola gizartekotzeko tresna indartsua bihurtuko da. Kirolariek, batetik, kirolaren barne logika bereganatu behar dute, jokoan zer egin, non egin, nola egin, norekin egin, noiz egin eta zerekin egin; hori guztia kanpo logika baten barnean kokatuz. Eta bestetik, gizarte logika baten barrenean; eginiko galderak: non, zer, nola, norekin, noiz eta zerekin, gure gizartearen barruan erantzun behar dira. Kirol sistema, gizartearen sistemaren barnean kokatzen da. Hau da, kirolari rol soziomotorrari gizarte bakoitzak ezaugarri sozialak atxikitzen dizkio, kirolari rol soziala definituz, rolak betiere aktoreak dituen eskubide eta betebeharrak izanik.\nMendizale, aerobic jardule eta futbolari izateko baldintza beraz mendira joan, aerobic egin eta futbolean jokatzea da. Eta rol sozial horien eskubide eta betebeharrak, kirolen barne logikak, rol soziomotorrek adieraziko dituzte. Mendiko espazioa aztertu, aerobiceko begiralearen mugimenduak jarraitu, futbolean jaurtiketa gurutzatua eginez atezaina engainatu… guztiak, mendizale, aerobic jardule eta futbolari “rol soziomotorrek” ematen dituzten aukerak dira.\nEra berean kirolaria kirolari ez denaren aurrean kokatuko da, hiritarren aukera dela adieraziz. Eta Kirolariak bere eskubide eta betebeharrak hautatzerakoan, bi aukera izango ditu: errendimenduko kirolaria edo aisialdiko kirolaria izatea. Ordiziako futbolariek errendimenduko rol sozialaz jabetuko dira jokoa eredua dutelarik. Aldiz Pirinioetako zeharkaldiko mendizaleak eta aerobic jarduleak jolasean ongizateren bila jardungo dira aisialdiko kirolari rol sozialaz jabetuz.\nArgazkia: Jon Albeniz.\nBi ildo bereizten badira ere barrenean aktoreak egiten dituen kirol jardueren arabera kirolari azpi-rol desberdinak agertzen dira. Lan honetan hiru kasu aztertu dira: mendizale eta aerobic jarduleek ordezkatzen dituzten aisialdiko kirolariei dagozkien bi kasu; eta errendimenduko futbolariena bestetik, baina oraindik lan handia geratzen da beste hainbat kirol praktika aztertzeko baitaude. Aurkeztutako hiru azpi-rol sozialak ikerketa ildoaren lehen urratsak besterik ez dira; ikerketak aurrera jarraitu beharko luke, gizartearen “mapa” osatu arte.\nIkerlan hau banakoaren aukeretan ere murgiltzen da, azal azaletik bada ere. Kirolarien identitatea rol sozialean oinarritzen dela adieraziz, eta aipatu den moduan, rol soziala, rol soziomotorrean. Aktorearen aukerak, sistemak markatzen duen askatasun multzoaren barrenean ulertu behar dira.\nLaburbilduz, norbera asmatu, ez da asmatzen. Futbolaria izatea futbolean jokatzen lortzen da, mendizalea mendian ibiltzen, eta kirolaria aerobica egiten. Kirolari identitatea jokabide motorrean oinarritzen da eta horrek ematen dio jarduleari besteen aurrean gazte, osasuntsu eta eder aurkezteko aukera. Kirola, gizarte sistemaren irudi agertu zaigun bezala, kirolaria banako aktorearen ispilua da. Mendizaleak, aerobic jarduleak eta futbolariak dituzten ezaugarriek identitate sozial baten irudi dira. Kirolariek hartzen dituzten rolek eraikitzen dute beraien identitatea pertsonala.\nEuskal gizarteko hiru kirol praktika hauen etnomotrizitateek adierazten dute, kirol komunikazioa, kirol gramatika, gizartearen komunikazio sisteman, semantikan barneratuta dagoela, eta ondorioz giza zientzian barne. Ikerketaren lehen urratsak ematen ari badira ere, Praxiologia motorrak eta orokorki gorputz hezkuntzak, arlo horretan duen bokazioa azpimarratu nahi da.